cyanic-selkie/wikianc huggingface dataset:
പാച്ചല്ലൂർ ശ്രീ കുളത്തിങ്കര ഭദ്രകാളി ദേവി ക്ഷേത്രം
ഉത്സവം കൊടിയേറുന്നതോടെ പിന്നെയുള്ള 9 ദിനങ്ങൾ ജാതി-മത ഭേന്യേ ആഘോഷതിമിർപ്പിലാകും പാച്ചല്ലൂർ പ്രദേശം. മനുഷ്യർ മതിലുകൾ കെട്ടി ഉയർത്തുമ്പോൾ, പാച്ചല്ലൂരിൽ എല്ലാവരും ഒത്തൊരുമയോടെ ജീവിക്കുന്നു. ഉത്സവ ലഹരി നാനാ ജാതി-മതവും കടന്നു ഹൃദയത്തിൽ ആറാടുന്ന പ്രദേശം; അതാണ്‌ പാച്ചല്ലൂർ.
ക്ഷേത്ര ഐതിഹ്യം
ഒരു കാലത്ത് ആയ് രാജ്യ ത്തിൻറെ തലസ്ഥാനമായിരുന്ന വിഴിഞ്ഞം, പതിന്നാലാം നൂറ്റാണ്ടിൽ വേണാടി ൽ ലയിക്കുന്നതിനു മുൻപ് ആ പ്രദേശത്തിനു ചുറ്റുമായി വിരാജിച്ചിരുന്ന അറുപത്തിനാല് ശൈവസങ്കേതങ്ങളിൽ മുഖ്യമായ ഒന്നാണ് പാച്ചല്ലൂർ ശ്രീ കുളത്തിങ്കര ഭദ്രകാളി ക്ഷേത്രം. പതിന്നാലാം നൂറ്റാണ്ടിൽ വിഴിഞ്ഞത്തിനടുത്ത് ആവ്വാടുതുറയിൽ ജീവിച്ചിരുന്ന പ്രസിദ്ധ കവി അയ്യിപ്പിള്ള ആശാൻ രചിച്ച രാമകഥപ്പാട്ടി ലെ രാമ-രാവണയുദ്ധം, വില്ലടിച്ചാൻ പാട്ട് രൂപേണ അക്കാലത്ത് തന്നെ നാട്ടാശാന്മാർ ഇവിടുത്തെ ഉത്സവ വേളകളിൽ അവതരിപ്പിച്ചിരുന്നു.
ദേവി മനുഷ്യരൂപത്തിൽ ആദ്യമായി പ്രത്യക്ഷപ്പെട്ടപ്പോൾ നൽകിയ വിഭവങ്ങളായ കരിക്കും മലരും പഴവും തന്നെയാണ് ഇപ്പോഴും ഇവിടുത്തെ പ്രധാന പൂജാനിവേദ്യങ്ങൾ. പൂർവ്വാചാര്യ സമ്പ്രദായം ഇന്നും നിലനിൽക്കുന്ന ഈ ക്ഷേത്രത്തിൽ സാത്വികമായ പൂജാ സമ്പ്രദായമാണ് അനുവർത്തിച്ചുപോരുന്നത്.
വലിയവിള കാരണവർക്ക് ദർശനം നൽകിയ സ്ത്രീ കൊടുങ്ങല്ലൂരിൽ നിന്നും വന്നതിനാലാവണം, ഉത്സവവേളകളിൽ കണ്ണകിചരിത മാണ് ഭദ്രകാളിപ്പാട്ടായി പാടിപ്പോരുന്നത്.
ബ്രാഹ്മണസ്ത്രീയാൽ ശപിക്കപ്പെട്ട നാട് ദേവീകടാക്ഷത്താൽ സംരക്ഷിച്ചുപോരുന്നു എന്ന മറ്റൊരു ഐതിഹ്യവും ക്ഷേത്ര ഉത്പത്തിയെപ്പറ്റി നിലനിന്നുപോരുന്നുണ്ട്.
പ്രതിഷ്ഠകൾ
ശ്രീകോവിലിൽ ദേവി ഭദ്രകാളി, ശാന്തസ്വരൂപിണിയായി വടക്കോട്ട്‌ ദർശനമേകുന്നു. കന്നിമൂലയിൽ ഗണപതിയും തൊട്ടടുത്ത്‌ ശാസ്താവും കാവിൽ നാഗരുമുണ്ട്‌. ക്ഷേത്രമുറ്റത്ത്‌ ഒരു മൂട്ടിൽ കുറെ ആലുകൾ. കൂട്ടത്തിൽ അരശുപാലയുമുണ്ട്. തറകെട്ടി ഭദ്രമായി സൂക്ഷിച്ചിട്ടുള്ള ഇവിടെ കൺഠാകർണൻ സാന്നിധ്യവുമുണ്ട്‌. ദേവിയുടെ സഹോദരനെന്ന്‌ സങ്കൽപം. വീരഭദ്രനും യോഗീശ്വരനും ആൽത്തറയിൽപൂജിച്ചു വരുന്നു.
ഔഷധ സസ്യങ്ങളും വേറിട്ട മരങ്ങളും നിറഞ്ഞ ഒരു കാവും കുളവും ക്ഷേത്രാങ്കണത്തിൽ ഉണ്ട്. തിരുവനന്തപുരം ജില്ലയിലുള്ള കാവുകളിൽ വലുപ്പംകൊണ്ടും ആയുസ്സുകൊണ്ടും പ്രാധാന്യമുള്ള കാവാണ്‌ പാച്ചല്ലൂർ മുടിപ്പുരയിൽ ഉള്ളത്.
നിത്യപൂജയുണ്ട്‌ വൈകുന്നേരമാണ്‌. ചൊവ്വ്‌, വെള്ളി, ഞായർ ദിവസങ്ങളിൽ രണ്ടുനേരം പൂജ. അന്ന്‌ പൊങ്കാലയുണ്ട്‌. കടുംപായസ്സമാ ണ്‌ പ്രധാന വഴിപാട്‌.
ജ്യേഷ്ഠ സഹോദരിയായ ഭഗവതി അൽപ്പം മാറി പാച്ചല്ലൂർ ഭഗവതി ക്ഷേത്രത്തിൽ കുടിക്കൊള്ളുന്നു. മഹിഷാസുര മർദിനി, ദുർഗ്ഗാ ദേവി എന്നീ ഭാവങ്ങളിൽ ഇവിടെ പൂജിച്ചു വരുന്നു.
സാമുഹിക പ്രസക്തി
ഭക്തിയിലും ആത്മീയതയിലും മാത്രമല്ല സാമൂഹികപരമായ കടമയും നിർവഹിക്കുന്ന ക്ഷേത്രങ്ങളിൽ ഒന്നാണ് പാച്ചല്ലൂർ ശ്രീ കുളത്തിങ്കര ഭദ്രകാളി ക്ഷേത്രം. കേരളത്തിലെ, പ്രത്യേകിച്ച്, തെക്കൻ തിരുവിതാംകൂറിലെ സാമൂഹിക പരിവർത്തനത്തിന് മാതൃകയാകുക എന്ന ചരിത്രപരമായ കടമയും ഇവിടുത്തെ ആചാരനുഷ്ടാനങ്ങൾക്കുണ്ട്.
ഏതാണ്ട് അഞ്ഞൂറ് വർഷത്തിന് മേൽ പഴക്കമുള്ള ഈ ക്ഷേത്രത്തിലെ പൂജാരി അബ്രാഹ്മണനാണ്. കൊല്ല സമുദായത്തിൽപെട്ട കുടുംബങ്ങളാണ് ഇവിടെ പൂജ ചെയ്യുന്നത്. ഉത്സവ ദിനങ്ങളിലെ ആചാരങ്ങൾക്കുമുണ്ട് സവിശേഷതകൾ. നേർച്ചത്തൂക്കത്തിനുള്ള വടം ഈഴവ സമുദായത്തിൽ നിന്നുമാണ്. മണ്ണാർ സമുദായത്തിൽ നിന്നുള്ള കച്ചയും, അരയ സമുദായത്തിൽ നിന്നും ഉള്ള ചണവും ഉപയോഗിച്ചാണ് ആശാരി സമുദായത്തിൽ നിന്നുള്ളവർ തൂക്കവില്ലോരുക്കുന്നത്.
നേർച്ചത്തൂക്കത്തിനായുള്ള പള്ളിപ്പലകയിൽ പണം വയ്പ്പ് കർമ്മത്തിന് പരികർമ്മിയായി ഇരിക്കുന്നത് തട്ടാർ സമുദായത്തിൽ നിന്നുള്ള അംഗമാണ്. ദേവിയ്ക്കുള്ള അകമ്പടി കൊട്ട് പാണർ സമുദായത്തിൽ നിന്നാണ്‌. ക്ഷേത്രത്തിലെ വെട്ടിയൊരുക്ക് കർമ്മങ്ങൾ ചെയ്യുന്നതിനുള്ള അവകാശം തണ്ടാർ സമുദായത്തിൽ നിക്ഷിപ്തമായിരിക്കുന്നു. നേർച്ചത്തൂക്കത്തിനായി വ്രതമെടുത്ത് ദേവീദാസന്മാരാകുവാനും നേർച്ച വില്ലിൽ തൂങ്ങുവാനും ഉള്ള അവകാശം ക്ഷേത്രകാര്യങ്ങളിൽ വിശ്വാസമുള്ള എല്ലാ ഹിന്ദുമത വിശ്വാസികൾക്കും ജാതി വർഗ്ഗ ഭേദമേന്യേ അനുവദിച്ചു പോരുന്നുണ്ട്.
കേരളത്തിൽ ക്ഷേത്രപ്രവേശന വിളംബര ത്തിനും നൂറ്റാണ്ടുകൾക്കു മുൻപ് തന്നെ സവർണ്ണനെന്നോ അവർണ്ണനെന്നോ വേർതിരിവില്ലാതെ ദേവിയുടെ മുന്നിൽ എല്ലാവരും സമന്മാരാണ് എന്ന ആപ്തവാക്യം മുഴക്കി ഒരു സമൂഹം ഒന്നടങ്കം പങ്കാളികളായി ദേവിയുടെ ചടങ്ങുകൾ ആചരിച്ചു പോരുന്നു. അതുകൊണ്ടുതന്നെ, ഇവിടുത്തെ ആചാരനുഷ്ടാനങ്ങൾക്കും ഉത്സവത്തിനും ചരിത്രപരമായ പ്രാധാന്യം അവകാശപ്പെടാനുണ്ട്.
നേർച്ചതൂക്ക മഹോത്സവം
പാച്ചല്ലൂർ ക്ഷേത്രത്തിൽ ഭദ്രകാളി ദേവിയും അസുര ചക്രവർത്തിയായ ദാരിക നും തമ്മിലുള്ള യുദ്ധത്തിന്റെ പുനരാവിഷ്കരണം നടത്തിയാണ് എല്ലാ വർഷവും നേർച്ചത്തൂക്ക മഹോത്സവം ആഘോഷിക്കുന്നത്. തെക്കൻ കേരളത്തിലെ ഭദ്രകാളി ക്ഷേത്രങ്ങളിൽ മാത്രം കണ്ടു വരുന്ന ഒരു ക്ഷേത്രാചാരമാണ് തൂക്കം അഥവാ പിള്ളത്തൂക്കം. ചോറൂണു കഴിയാത്ത കുഞ്ഞുങ്ങളുമായി ദേവീദാസൻമാർ തുക്കവില്ലിലേറി ക്ഷേത്രത്തെ വലം വയ്ക്കുന്ന ചടങ്ങാണ് തുക്കം എന്നറിയപ്പെടുന്നത്.
‌കുംഭമാസത്തെ മകയിരം നക്ഷത്രത്തിൽ കൊടിയേറി അതിനു ശേഷം വരുന്ന പുരം നക്ഷത്രത്തിൽ ആണ് പാച്ചല്ലുരിൽ നേർച്ചത്തൂക്കം ആരംഭിക്കുന്നത്. ലോകപ്രസിദ്ധമായ ആറ്റുകാൽ പൊങ്കാല ക്ക് അതേ ദിവസമാണ് സാധാരണ പാച്ചല്ലുർ തുക്കവും നടന്നു വരാറ്. എന്നാൽ മൂന്നു വർഷത്തിലൊരിക്കൽ ആറ്റുകാൽ പൊങ്കാല കഴിഞ്ഞ് ഏകദേശം ഒരു മാസം കഴിഞ്ഞാണ് പാച്ചല്ലുർ തൂക്കം നടക്കുന്നത്.
കൊടിമരം മുറിക്കുന്നതാണ് ചടങ്ങുകളിൽ ആദ്യത്തേത്. ആർപ്പുവിളിയും, ചെണ്ട മേളവും, ആചാരവെടിയുമൊക്കെ ആയാണ് ഉത്സവം തുടങ്ങി എന്ന് നാട്ടുകാരെ അറിയിക്കുന്നത്.
രണ്ടാം ദിവസം മുതൽ ദേവി ദാരികനെ തേടി തെക്കും, കിഴക്കും, വടക്കും, പടിഞ്ഞാറും ചുറ്റി സഞ്ചരിക്കുന്നു. എല്ലാ വീടുകളിലും കാണുന്നവരോടെല്ലാം ദാരികനെ കുറിച്ച് അന്വേഷിക്കുന്നു. "നിങ്ങൾ ദാരികനെ കണ്ടോ? അധർമ്മിയാണവൻ. ധർമം നിലനിർത്തണമെങ്കിൽ ദാരികനെ നശിപ്പിച്ചേ തീരു" എന്ന് ദേവി ജനങ്ങളോട് പറയുന്നു. തങ്ങൾ കണ്ടില്ല. കാണുകയാണെങ്കിൽ ദേവിയുടെ വാസസ്ഥാനത്തു വന്ന് അറിയിക്കാം എന്ന് പറഞ്ഞു പഴങ്ങളും, പൂവും, സുഗന്ധദ്രവ്യങ്ങളും സമർപ്പിച്ചു വണങ്ങുന്നു. ഇതാണ് ദേവിയുടെ ഊരുചുറ്റിയുള്ള തട്ടനിവേദ്യ സ്വീകരണം കൊണ്ടുദ്ദേശിക്കുന്നത്.
അഞ്ചു ദിവസവും ഭൂമിയിൽ തിരഞ്ഞിട്ട് കാണാത്തതുകൊണ്ട് ആറാം ദിവസം ദേവി സന്ധ്യാസമയം ആകാശത്തു ദാരികനെ തിരയാനായി പോകുന്നു. ഇതാണ് വണ്ടിയോട്ടത്തിന്റെ ഉദ്ദേശം. തച്ചന്മാ രെ ദേവിയായി സങ്കൽപ്പിച്ചു വില്ലിൽ കെട്ടി ഉയർത്തി നാലുപാടും ദാരികനെ തിരയുന്നു.
ആകാശത്തു ദാരികൻ ഉണ്ടെന്നു മനസ്സിലാക്കിയ ദേവി ഏഴാം ദിവസം ഭടന്മാരുമായി ദാരികനോട് യുദ്ധം ചെയ്യാൻ ആകാശത്തിലേക്ക് പോകുന്നു. ഇതാണ് നേർച്ചതൂക്കം കൊണ്ടുദ്ദേശിക്കുന്നത്. ദേവിയെ കുഞ്ഞിനോടുപമിച്ചാണ് ഈ ചടങ്ങ് നടത്തുന്നത്. യുദ്ധം നടക്കുന്നു എന്ന പ്രതീതി ജനിപ്പിക്കുന്നതിലേക്കാണ് ചൂണ്ടകുത്തി രക്തം കാണിക്കുന്നത്. ആകാശത്തു യുദ്ധം മുറുകുമ്പോൾ ദാരികന് ഭൂമിയിലേക്ക് വരേണ്ടിവരുന്നു. ഭൂമിയിൽ വെച്ച് അതിശക്തമായ യുദ്ധം നടക്കുന്നു.
‌തുക്കത്തിന്റെ അതേ ദിവസം വില്ല് മനോഹരമായി അലങ്കരിച്ച് ക്ഷേത്രനടയിൽ സ്ഥാപിക്കും. ഭദ്രകാളി പാട്ടി ന്റെ നിശ്ചിത സമയത്ത് (പാലകനെ തൊട്ടുന്ന ഭാഗം) വില്ലുയർത്തി തൂക്കത്തിന് പാച്ചല്ലുരമ്മയുടെ അനുഗ്രഹവും അനുവാദവും തേടും. തൂക്ക മഹോൽസവം നടക്കുന്ന ക്ഷേത്രങ്ങളിൽ ഏറ്റവും ഉയരത്തിലുള്ളതും അലങ്കാരം കുടുതലുള്ളതും പാച്ചല്ലുർ നേർച്ചത്തൂക്കവില്ലാണ്. നെടുഞ്ചട്ടം, കുറിഞ്ചട്ടം, ബന്ധം, ശൂലം, കട്ടള, ആപ്പ്, വില്ല്, ചക്രങ്ങൾ എന്നിവ ചേർന്നതാണ് തൂക്കവില്ല്. തറനിരപ്പിൽ നിന്നും ഏകദേശം 40 അടിയോളം ഉയരത്തിലാണ് ദേവീദാസനെ വഹിക്കുന്ന തൂക്കവില്ല് സ്ഥിതി ചെയ്യുന്നത്. ഉച്ചയ്ക്ക് തുടങ്ങി അടുത്ത ദിവസം പുലർച്ചെ വരെ നീളും തൂക്കം.
യുദ്ധം കഴിഞ്ഞാൽ മൃഷ്ടാന്നം, ഇതാണ് എട്ടാം ദിവസത്തെ നേർച്ചപോങ്കാല കൊണ്ട്‌ ഉദ്ദേശിക്കുന്നത്.
ദാരികനെ കണ്ടെത്തുവാൻ ദേവിയെ സഹായിച്ച എല്ലാ നാട്ടുകാർക്കും ഒരു നന്ദി പറച്ചിലാണന്നു നാടുനീളെ ദേവി നടന്നു തട്ട നിവേദ്യ പൂജ ഏറ്റുവാങ്ങുന്നതു കൊണ്ടുദ്ദേശിക്കുന്നത്. പിന്നെ നന്മയുടെ വിജയത്തിൽ ദേവിയുടെ ആഹ്ലാദപ്രകടനം. ഇതാണു കളങ്കാവൽ കൊണ്ടുദ്ദേശിക്കുന്നത്. അസുര വാദ്യത്തിൻറെ താളത്തിനൊപ്പം ചുവട് വെച്ച് നൃത്തം ചെയ്ത് ഭക്തരുടെ കണ്ണുകൾക്ക് ദർശനപുണ്യവും മനസ്സിൽ ഭക്തിയുടെ അമൃതും നിറച്ച് പാച്ചല്ലൂരമ്മ എഴുന്നള്ളി വരുന്ന കാഴ്ച വിവരണാതീതമാണ്. തിന്മയ്‌ക്കെതിരെ നന്മ ജയിച്ച സന്തോഷം കൊണ്ട് സന്തോഷം കൊണ്ട് ദേവിയെ സ്വീകരിക്കുന്ന ചടങ്ങാണ് ചമയവിളക്ക്.
ഒൻപതാം ദിവസം ഗുരുസികൊണ്ട് ഉദ്ദേശിക്കുന്നത് യുദ്ധം ചെയ്യുന്നതിന് ദേവിയിൽ തമോഗുണം ഉണ്ടായിവരണം. അങ്ങനെ മായയിൽ ഉണ്ടായ തമോഗുണത്തെ ബലിചെയ്യലാണ് ഗുരുസി.
ജനപ്രിയ സംസ്കാരത്തിൽ
ചലച്ചിത്രം:
പുസ്തകം:
പയർവർഗ്ഗങ്ങൾ
പയർവർഗ്ഗങ്ങൾ ഫാബേസീ (അല്ലെങ്കിൽ ലെഗുമിനേസേ) കുടുംബത്തിൽപ്പെട്ട സസ്യങ്ങൾ ആകുന്നു. അവയുടെ വിത്ത് കന്നുകാലികൾക്ക് ആഹാരമായും മണ്ണിനെ പുഷ്ടിപ്പെടുത്തുന്ന ജൈവവളമായും ഉപയോഗിക്കുന്നു. മനുഷ്യൻ ലോകവ്യാപകമായി ആഹാരമാക്കുന്ന ഈ സസ്യങ്ങൾ മാംസ്യത്തിന്റെ വലിയ സ്രോതസ്സുകളാണ്. പഠാണിപ്പയർ, ബീൻസ്, ചെറുപയർ, വൻപയർ, സോയാബീൻസ്, കടല,നിലക്കടല, മുതിര, ചതുരപ്പയർ, തുവര, ഉഴുന്ന്, ഉലുവ തുടങ്ങിയ ഭക്ഷ്യയോഗ്യമായ പയറുവർഗ്ഗങ്ങൾ ലോകത്തിന്റെ വിവിധഭാഗങ്ങളിൽ വ്യത്യസ്ത കാലാവസ്ഥകളിൽ വളരുന്നു.
ബിഭൂതി പട്നായിക്
ഒഡിയ കഥാകൃത്താണ് ബിഭൂതി പട്നായിക്. മഹിഷാസുര മുഹൻ എന്ന ചെറുകഥാസമാഹാരത്തിന് 2015 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
ജീവിതരേഖ
കോളേജ് അധ്യാപകനായിരുന്നു. നൂറ്റമ്പതിലധികം കൃതികൾ രചിച്ചിട്ടുണ്ട്.
പുറം കണ്ണികൾ
വർഗ്ഗം:1937-ൽ ജനിച്ചവർ വർഗ്ഗം:ഒക്ടോബർ 25-ന് ജനിച്ചവർ വർഗ്ഗം:ഒഡിയ എഴുത്തുകാർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ഹോപ് (ബർണെ-ജോൺസ്)
ബേൺ-ജോൺസിൻറെ 1871-ലെ ജലഛായാചിത്രത്തെ അടിസ്ഥാനമാക്കിയാണ് ഈ ചിത്രം ചിത്രീകരിച്ചിരിക്കുന്നത്. കലാകാരനും ഡിസൈനറുമായ വില്യം മോറിസിന്റെ പ്രീ റാഫേലറ്റിന്റെ സുഹൃത്തുക്കളോടൊപ്പം അലങ്കാര കലാ നിർമ്മാണത്തിനും ചില്ലറവ്യാപാരത്തിനും വേണ്ടി സ്ഥാപിച്ച മോറിസ്, മാർഷൽ, ഫോക്ക്നർ & കമ്പനിയ്ക്കുവേണ്ടി (1861–1875) ബർണെ-ജോൺസ് ക്രിസ്ത്യാനികളുടെ സദാചാരവിശ്വാസമായ വിശ്വാസം, പ്രത്യാശ, ചാരിറ്റി എന്നിവയെ ആധാരമാക്കി സ്റ്റെയിൻഡ് ഗ്ലാസ് ഡിസൈനിൽ കാർട്ടൂണായി ആദ്യം വരച്ച ഒരു കൂട്ടം ജലഛായചിത്രത്തിൻറെ മാതൃകയായി തയ്യാറാക്കിയതായിരിക്കാം ഈ ചിത്രമെന്നും കരുതുന്നു. ഓക്സ്ഫോർഡിലെ ക്രൈസ്റ്റ് ചർച്ച് കത്തീഡ്രൽ പളളിയുടെ മദ്ധ്യഭാഗത്ത് ബേൺ-ജോൺസ് ഡിസൈനുകളെ അടിസ്ഥാനമാക്കി മൂന്നു-ലൈറ്റ് വിൻഡോ നിർമ്മിക്കാൻ ഏർപ്പാടു ചെയ്തിരുന്നു. സെന്റ് മാർഗരറ്റ് ചർച്ച്, ഹോപ്പ്ടൺ-ഓൺ-സീ, നോർഫോക് സെന്റ് മാർട്ടിൻസ് ചർച്ച്, ബ്രാംറ്റ്ടൺ, കുംബ്രിയ തുടങ്ങിയ സ്ഥലങ്ങളിൽ ഇതുപോലെയുള്ള ഗ്ലാസ് ഡിസൈനുകൾ ഉപയോഗിച്ചിരുന്നു.
പ്രീ-റാഫേലൈറ്റ് ശൈലി
1848-ൽ വില്യം ഹോൽമാൻ ഹണ്ട്, ജോൺ എവെറെറ്റ് മില്ലെയ്സ്, ഡാന്റെ ഗബ്രിയേൽ റോസെറ്റി തുടങ്ങിയവർ ചേർന്ന് 1848-ൽ സ്ഥാപിച്ച ഇംഗ്ലീഷ് ചിത്രകാരൻമാരുടെയും കവികളുടെയും കലാകാരന്മാരുടെയും ഒരു സംഘടന ആയിരുന്നു പ്രീ-റാഫേലൈറ്റ് ബ്രദേഴ്സ്. ഇതിലെ കലാകാരന്മാർ വികസിപ്പിച്ച ശൈലിയാണ് പ്രീ-റാഫേലൈറ്റ് ശൈലി. പിന്നീട് മധ്യകാലഘട്ടത്തിൽ റോസെറ്റിയിൽ നിന്ന് പ്രചോദനം ഉൾക്കൊണ്ടുള്ള എഡ്വേർഡ് ബേൺ-ജോൺസ്, ഇരുപതാം നൂറ്റാണ്ടിലെ ജോൺ വില്യം വാട്ടർഹൗസ് പോലുള്ള കലാകാരന്മാരുടെ ഇടയിലേയ്ക്ക് ഈ ശൈലി വ്യാപിപ്പിച്ചു. പ്രീ-റാഫേലൈറ്റ് ശൈലിയിലാണ് ഹോപ് ചിത്രീകരിച്ചിരിക്കുന്നത്.
ചിത്രകാരൻറെ വിവരണം
ഒരു ഇംഗ്ലീഷ് കലാകാരനും ഡിസൈനറുമായിരുന്ന സർ എഡ്വേർഡ് കോളി ബർണെ-ജോൺസ്, 1st Baronet ARA (ഓഗസ്റ്റ് 28, 1833 - മരണം 1898 ജൂൺ 17) ആണ് ഹോപ് എന്ന എണ്ണഛായാചിത്രം ചിത്രീകരിച്ചത്. പ്രീ-റാഫേലൈറ്റ് പ്രസ്ഥാനത്തിന്റെ പിൽക്കാല ഘട്ടവുമായി അടുത്ത ബന്ധം പുലർത്തിയിരുന്നു. മോറിസ്, മാർഷൽ, ഫോക്ക്ക്നർ & കമ്പനിയിൽ സ്ഥാപക പങ്കാളി എന്ന നിലയിലുള്ള വില്ല്യം മോറിസിനൊപ്പം ഡിസൈനിക് ആർട്ടുകളുടെ വിപുലമായ ശ്രേണിയിൽ അദ്ദേഹം പ്രവർത്തിച്ചു. ബ്രിട്ടനിലെ സ്റ്റെയിൻഡ് ഗ്ലാസ് ആർട്ട് പാരമ്പര്യത്തിന്റെ പുനരുജ്ജീവനത്തിൽ ബർണെ ജോൺസ് വളരെയടുത്തു പ്രവർത്തിച്ചിരുന്നു. സെന്റ് ഫിലിപ്പ് കത്തീഡ്രലിന്റെ ജന്നലുകൾ, ബർമിംഗ്ഹാം, ഹോളി ട്രിനിറ്റി പള്ളി, സ്ലോൺ സ്ക്വയർ, ചെൽസിയ, സെന്റ് പീറ്റർ, സെന്റ് പോൾ ഇടവക പള്ളി, ബ്രാംപ്ടണിലെ സെന്റ് മാർട്ടിൻസ് ചർച്ച്, കുംബ്രിയ ഓക്സ്ഫോർഡ് യൂണിവേഴ്സിറ്റിയിലെ രണ്ട് കോളേജുകൾ, സെന്റ് മൈക്കിൾസ് ചർച്ച്, ബ്രൈടൺ, ഓൾ സെയിന്റ്സ്, ജീസസ് ലെയ്ൻ, കേംബ്രിഡ്ജ്, സെന്റ് എഡ്മണ്ട്ഹാൾ, ക്രൈസ്റ്റ് ചർച്ച് എന്നിവിടങ്ങളിൽ സ്റ്റെയിൻഡ് ഗ്ലാസ് ആർട്ട് വർക്കുകൾ നടത്തിയിരുന്നു.
ഇതും കാണുക
Hope, an oil painting by the English painter George Frederic Watts (1886)
പുറം കണ്ണികൾ
വർഗ്ഗം:ബോസ്റ്റണിലെ ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
വീണാപാണി ചൗള
ഭാരതീയയായ നാടക പ്രവർത്തകയും സംവിധായികയുമാണ് വീണാപാണി ചൗള (ജനനം : 1947). കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
ജീവിതരേഖ
ചരിത്രത്തിലും രാഷ്ട്രമീമാംസയിലും ബിരുദാനന്ദര ബിരുദം നേടി. പാരമ്പര്യ ഗുരുക്കന്മാരിൽ നിന്ന് ക്ലാസിക്കൽ കലാ രൂപങ്ങളിൽ പരിശീലനം നേടി. ഗുരി കൃഷ്ണ ചന്ദ്ര നായിക്കിന്റെ പക്കൽ നിന്ന് ചാഹു നൃത്തവും ദാഗർ സഹോദരങ്ങളുടെ പക്കൽ നിന്ന് ദ്രുപദ് സംഗീതവും ഗുരു അമ്മന്നൂർ മാധവ ചാക്യാരുടെ പക്കൽ നിന്ന് കൂടിയാട്ടവും അഭ്യസിച്ചു. ലണ്ടനിലെ റോയൽ ഷേക്സ്പിയർ കമ്പനിയിലെ പാറ്റ്സി റോഡൻബെർഗിന്റെ പക്കൽ ശബ്ദപരിശീലനവും നേടി. 1981 ൽ മുംബൈയിൽ ആദി പരാശക്തി നാടക കമ്പനി ആരംഭിച്ചു. നസ്രുദീൻ ഷാ, അമോൽ പലേക്കർ, നീനാ ഗുപ്ത തുടങ്ങിയ പ്രശസ്തരോടൊപ്പം നിരവധി നാടകങ്ങൾ അവതരിപ്പിച്ചു.
അവലംബം
വർഗ്ഗം:1947-ൽ ജനിച്ചവർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:നാടക സംവിധായകർ
തന്യത
നീളമുളള ഒരു തന്തുവായോ കമ്പിയായോ വലിച്ചു നീട്ടപ്പെടാനുളള വസ്തുക്കളുടെ കഴിവാണ് തന്യത അഥവാ ഡക്ടിലിറ്റി (Ductility). പൊട്ടലോ വിളളലോ ഉണ്ടാകാതെ പ്ലാസ്തിക രൂപമാറ്റത്തിന് വിധേയമാകാനുളള ഒരു വസ്തുവിൻ്റെ കഴിവാണിത്. വസ്തുക്കളെ വലിവുപരീക്ഷണത്തിനു വിധേയമാക്കുമ്പോഴുളള ദൈർഘ്യവർദ്ധനയുടെയോ അല്ലെങ്കിൽ പരിച്ഛേദവിസ്തീർണത്തിലുണ്ടാകുന്ന കുറവിന്റെയോ ശതമാനക്കണക്കിലാണ് തന്യത അറിയപ്പെടുന്നത്.
അടിച്ചുപരത്തി തകിടുകളാക്കപ്പെടാനുളള പദാർത്ഥങ്ങളുടെ കഴിവാണ് സ്തരത (Malleability, മാലിയബിലിറ്റി). ഇതിനെ ആഘാത വിസ്താരത എന്നും വിസ്താരതത്വംഎന്നും പറയപ്പെടുന്നു.
തന്യതയും സ്തരതയും പ്ലാസ്തികതയുടെ വകഭേദങ്ങളാണ്. ഇവ രണ്ടും തന്നെ ഒരു വസ്തുവിനെ ഭംഗം സംഭവിക്കാതെ പ്ലാസ്തികമായി എത്രത്തോളം അപരൂപണം ചെയ്യാം എന്ന് സൂചിപ്പിക്കുന്നു.
വർഗ്ഗം:ലോഹകർമ്മം
കടന്നാക്കുടുങ്ങി
മലപ്പുറം ജില്ലയിലെ കോട്ടപ്പടി - തിരൂർ റോഡിലുള്ള ഒരു സ്ഥലമാണ് കടന്നാക്കുടുങ്ങി
പെട്രോളിയം കൺസർവേഷൻ റിസർച്ച് അസോസിയേഷൻ
വിവിധ മേഖലകളിൽ ഊർജ്ജ കാര്യക്ഷമത പ്രോത്സാഹിപ്പിക്കുന്നതിനായി ഭാരത സർക്കാരിന്റെ പെട്രോളിയം പ്രകൃതിവാതക മന്ത്രാലയത്തിന് കീഴിൽ പ്രവർത്തിക്കുന്ന സംഘടനയാണ് പെട്രോളിയം കൺസർവേഷൻ റിസർച്ച് അസോസിയേഷൻ (പിസിആർഎ). 1978ൽ സ്ഥാപിതമായ പിസിആർഎ, പെട്രോളിയത്തെ ആശ്രയിക്കുന്നത് കുറയ്ക്കുക വഴി ഫോസിൽ ഇന്ധനം സംരക്ഷിക്കുക, പാരിസ്ഥിതിക പ്രത്യാഘാതം കുറയ്ക്കക, പണം ലാഭിക്കുക എന്നീ ലക്ഷ്യങ്ങളോടെയുള്ള പദ്ധതികളും നയങ്ങളും രൂപവത്കരിക്കുന്നതിന് സർക്കാരിനെ സഹായിക്കുന്നു.
അവലംബം
വർഗ്ഗം:ഊർജ്ജ സംരക്ഷണം വർഗ്ഗം:പെട്രോളിയം ഇന്ത്യയിൽ
പാണൂർ
കാസറഗോഡ് ജില്ലയിലെ മുളിയാർ പഞ്ചായത്തിലെ ഒരു ഗ്രാമമാണ്‌ പാണൂർ. കമുക് കൃഷിയാണ് പ്രധാന കാർഷിക വിള. ജി എൽപി സ്കൂൾ പാണൂർ ആണ് ഏക സർക്കാർ സ്ഥാപനം. എ കെ ജി സ്മാരക ഗ്രന്ഥശാല ഗ്രാമ കേന്ദ്രത്തിൽ സ്ഥിതി ചെയ്യുന്നു. ഇവിടെ പത്തായിരത്തിൽ പരം പുസ്തകങ്ങൾ ഉണ്ട്.
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഈസ്റ്റ് ഓഫ് ദി സൺ ആൻഡ് വെസ്റ്റ് ഓഫ് ദി മൂൺ
ഒരു നോർവീജിയൻ യക്ഷിക്കഥയാണ് ഈസ്റ്റ് ഓഫ് ദി സൺ ആൻഡ് വെസ്റ്റ് ഓഫ് ദി മൂൺ.
"ഈസ്റ്റ് ഓഫ് ദി സൺ ആൻഡ് വെസ്റ്റ് ഓഫ് ദി മൂൺ " പീറ്റർ ക്രിസ്റ്റൻ അസ്ബ്ജോർൻസണും ജോർഗൻ മോയും ചേർന്ന് ശേഖരിച്ചു. നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ ടൈപ്പ് 425 എ വകുപ്പിൽ പെടുന്നു. ഇത്തരത്തിലുള്ള മറ്റ് കഥകളിൽ "ബ്ലാക്ക് ബുൾ ഓഫ് നോറോവേ", "ദി കിംഗ് ഓഫ് ലവ്", "ദി ബ്രൗൺ ബിയർ ഓഫ് നോർവേ", "ദി ഡോട്ടർ ഓഫ് ദി സ്‌കൈസ്", "ദി എൻചാന്റഡ് പിഗ്", "ദ ടെയിൽ ഓഫ് ദ ഹൂഡി","മാസ്റ്റർ സെമോളിന", "ദി സ്പ്രിഗ് ഓഫ് റോസ്മേരി", "ദ എൻചാന്റ്ഡ് സ്നേക്ക്", "വൈറ്റ്-ബിയർ-കിംഗ്-വലെമൺ" എന്നിവ ഉൾപ്പെടുന്നു. സ്വീഡിഷ് പതിപ്പിന്റെ പേര് "പ്രിൻസ് ഹാറ്റ് അണ്ടർ ദി ഗ്രൗണ്ട്" എന്നാണ്. ദി ഗോൾഡൻ ആസിലെ "ക്യുപിഡ് ആൻഡ് സൈക്ക്" എന്ന കഥയിൽ നിന്നുള്ള ഒരു സന്തതി ആയിരിക്കാം അത്. "ബ്യൂട്ടി ആൻഡ് ദി ബീസ്റ്റ്" (ഇതും കാണുക, അമോറും സൈക്കിയും ) പോലെയുള്ള സമാനമായ അനിമൽ ബ്രൈഡ്‌ഗ്രൂം സൈക്കിളുകൾക്ക് ഇത് കാരണമായി.
ദി ബ്ലൂ ഫെയറി ബുക്കിൽ (1890) ആൻഡ്രൂ ലാങ് ഇത് ഉൾപ്പെടുത്തിയിട്ടുണ്ട്.
സംഗ്രഹം
വെളുത്ത കരടി ഒരു പാവപ്പെട്ട കർഷകനെ സമീപിച്ച് തന്റെ ഏറ്റവും സുന്ദരിയും ഇളയ മകളും നൽകുമോ എന്ന് ചോദിക്കുന്നു; പകരം കരടി മനുഷ്യനെ ധനികനാക്കും. പെൺകുട്ടി വിമുഖത കാണിക്കുന്നു, അതിനാൽ കർഷകൻ കരടിയോട് മടങ്ങിവരാൻ ആവശ്യപ്പെടുന്നു, അതിനിടയിൽ, കരടിയെ വിവാഹം കഴിക്കാൻ അവളെ പ്രേരിപ്പിക്കുന്നു. വെളുത്ത കരടി അവളെ മനോഹരമായ ഒരു കൊട്ടാരത്തിലേക്ക് കൊണ്ടുപോകുന്നു. രാത്രിയിൽ, അവൻ കരടിയുടെ രൂപം ഉപേക്ഷിച്ച് ഒരു പുരുഷനായി അവളുടെ കിടക്കയിലേക്ക് വരുന്നു. എന്നിരുന്നാലും, അവൾ അവനെ ഒരിക്കലും കാണുന്നില്ല, കാരണം അവൾ വെളിച്ചം കെടുത്തിയ ശേഷം അവളുടെ കിടപ്പുമുറിയിൽ പ്രവേശിക്കുകയും നേരം പുലരുന്നതിന് മുമ്പ് അവൻ പോകുകയും ചെയ്യുന്നു.
പുറംകണ്ണികൾ
വർഗ്ഗം:നാട്ടറിവ്
ളാക സെന്തോം മാർത്തോമ്മ പള്ളി, ഇടയാറന്മുള
മലങ്കര മാർത്തോമ്മ സുറിയാനി സഭയുടെ ചെങ്ങന്നൂർ-മാവേലിക്കര ഭദ്രാസനത്തിൽ പെട്ട ഒരു ദേവാലയമാണ് ളാക സെന്റ് തോം മാർത്തോമ്മ പള്ളി. ഇടയാറന്മുളയിലാണ് ഈ പള്ളി സ്ഥിതിചെയ്യുന്നത്. ചെങ്ങന്നൂർ-മാവേലിക്കര ഭദ്രാസനത്തിലെ ഏറ്റവും വലിയ പള്ളിയായ ഈ ദേവാലയത്തിൽ 630 കുടുംബങ്ങളാണ് ഉള്ളത്.
ചരിത്രം
1884 വരെ ഈ പ്രദേശത്തെ ക്രൈസ്തവർ പുത്തൻകാവ് സെന്റ് മേരീസ് ഓർത്തഡോക്സ് വലിയപള്ളിയിലാണ് കൂടിവന്നിരുന്നത്. അതിൽ മലങ്കര സഭയിലെ നവീകരണ ആശയങ്ങളിൽ സ്വാധീനിക്കപ്പെട്ട ഒരു വിഭാഗം 1888ൽ, ഇടയാറന്മുളയിൽ വിശുദ്ധ തോമാ ശ്ലീഹായുടെ നാമധേയത്തിൽ ഒരു പള്ളി പണിയുകയും അവിടെ ആരാധന ആരംഭിക്കുകയും ചെയ്തു. 1919, 1943, 1989 എന്നീ വർഷങ്ങളിൽ ഈ പള്ളി പുതുക്കിപ്പണിതു. 1989ൽ പണിത പള്ളിയാണ് ഇപ്പോൾ നിലനിൽക്കുന്നത്. 1988ൽ ശതാബ്ദി ആഘോഷിച്ച ഈ ഇടവക, 2012-13ൽ ശതോത്തര രജതജൂബിലിയും ആഘോഷിച്ചു.
സ്ഥാപനങ്ങൾ
ഈ ഇടവകയുടെ ഭരണത്തിൻ കീഴിൽ 2 വിദ്യാലയങ്ങൾ പ്രവർത്തിക്കുന്നുണ്ട്. സീനിയർ സിറ്റിസൺ ഫെലോഷിപ്പിന്റെ ആഭിമുഖ്യത്തിൽ പകൽവീട് എന്ന സ്ഥാപനവും ഇവിടെ പ്രവർത്തിക്കുന്നു.
കൊണ്ടോവ ഇറാൻഗി ശിലാ ചിത്രങ്ങൾ
ടാൻസാനിയയിലെ ഡോഡോമ മേഖലയിൽ സ്ഥിതിചെയ്യുന്ന വിവിധ ഗുഹകളും അവയിലെ പ്രാചീന മനുഷ്യർ വരച്ച ചിത്രങ്ങളും ചേരുന്ന കൂട്ടമാണ് കൊണ്ടോവ ഇറാൻഗി ശിലാ ചിത്രങ്ങൾ (ഇംഗ്ലീഷ്: Kondoa Irangi Rock Paintings) എന്ന് അറിയപ്പെടുന്നത്. ഈ ഗുഹകളിലെ ചില പുരാചിത്രങ്ങൾക്ക് 50,000 -ത്തിൽ പരം വർഷങ്ങൾ പഴക്കമുള്ളതായി കരുതപ്പെടുന്നു. ഇവിടെയുള്ള ഗുഹകളുടെ കൃത്യം എണ്ണം നിശ്ചയമില്ലെങ്കിലും ഏകദേശം 150 മുതൽ 450 വരെ ഗുഹകൾ ഇവിടെയുള്ളതായി കണക്കാക്കുന്നു. മനുഷ്യരൂപങ്ങൾ, മൃഗങ്ങൾ, വേട്ടയാടൽ തുടങ്ങിയവയാണ് ഈ ഗുഹകളിൽ പ്രധാനമായും ചിത്രീകരിച്ചിരിക്കുന്നത്.
കൂടുതൽ വായനക്ക്
വർഗ്ഗം:ടാൻസാനിയയിലെ ലോകപൈതൃകകേന്ദ്രങ്ങൾ
ജോർജിയോ വസാരി
ഇറ്റാലിയൻ ചിത്രകാരനും,കലാചരിത്രകാരനുമായിരുന്നു ജോർജിയോ വസാരി (Giorgio Vasari 30 ജൂലായ് 1511 – 27 ജൂൺ 1574).വാസ്തുശില്പിയായും വസാരി അറിയപ്പെട്ടിരുന്നു.കലാസംബന്ധിയായ ചരിത്രപഠനങ്ങൾക്ക് അടിത്തറയിട്ടയാളെന്ന നിലയിൽ അദ്ദേഹത്തിന്റെ പഠനങ്ങൾ വിലയിരുത്തപ്പെടുന്നുണ്ട്.Lives of the Most Excellent Painters, Sculptors, and Architects എന്ന ഗ്രന്ഥത്തിന്റെ കർത്താവുമാണ് വസാരി.
വാസ്തുശില്പരംഗത്ത്
ഫ്ലോറൻസിൽ ഉഫിസി,പാലസോ പിത്തി എന്നിവയെ തമ്മിൽ ബന്ധിപ്പിയ്ക്കുന്ന നീണ്ട ഒരു ഇടനാഴി വസാരി രൂപകല്പന ചെയ്തതാണ്. ഇപ്പോൾ വസാരി ഇടനാഴി എന്നപേരിൽ ഇത് അറിയപ്പെടുന്നു. കൂടാതെ സാന്റാ മരിയ നോവല്ലയിലേയും,സാന്റാ ക്രോസ്സിലെ പള്ളികളുടേയും നവീകരണപ്രവർത്തനങ്ങൾ,പിസ്തോയിൽ സ്ഥിതിചെയ്യുന്ന ബസലിക്കയുടെ നിർമ്മാണം വസാരിയാണ് നിർവ്വഹിച്ചത്.
പുറംകണ്ണികൾ
വർഗ്ഗം:ഇറ്റാലിയൻ ചിത്രകാരന്മാർ വർഗ്ഗം:ഇറ്റാലിയൻ ശിൽപ്പികൾ
മാക്യുലാർ എഡീമ
ലഘുചിത്രം| ഡയബെറ്റിക് മാക്യുലർ എഡിമ, രക്തക്കുഴലുകൾക്ക് ചുറ്റുമുള്ള ഹാർഡ് എക്സുഡേറ്റുകൾ കാണാം. ദ്രാവകവും, പ്രോട്ടീൻ നിക്ഷേപവും കണ്ണിന്റെ മാക്യുലയിൽ ശേഖരിക്കുകയും, ആ ഭാഗം കട്ടിയാകുകയും വീർക്കുകയും (എഡീമ) ചെയ്യുന്നതാണ് മാക്യുലാർ എഡിമ. നല്ല പ്രകാശത്തിലെ വ്യക്തമായ കാഴ്ചക്കും വർണ്ണ ദർശനത്തിനും സഹായിക്കുന്ന കണ്ണിലെ ഭാഗമാണ് മാക്യുല എന്നതിനാൽ, എഡീമ ഒരു വ്യക്തിയുടെ കാഴ്ചയെ പ്രതികൂലമായി ബാധിക്കും.
കാരണം
മാക്യുലർ എഡിമയുടെ കാരണങ്ങൾ അനവധിയാണ്, വ്യത്യസ്ത കാരണങ്ങൾ പരസ്പരബന്ധിതമായിരിക്കാനും സാധ്യതയുണ്ട്.
വർഗ്ഗീകരണം
മാക്യുലർ കാപ്പിലറികൾ ചോരുന്നതിനാൽ സംഭവിക്കുന്നതാണ് ഡയബറ്റിക് മാക്യുലാർ എഡിമ (ഡിഎംഇ). പ്രോലിഫറേറ്റീവ്, നോൺ-പ്രോലിഫറേറ്റീവ് ഡയബറ്റിക് റെറ്റിനോപ്പതികളിൽ കാഴ്ച നഷ്ടപ്പെടാനുള്ള ഏറ്റവും സാധാരണ കാരണം ഡിഎംഇയാണ്.
ചികിത്സ
തിമിര ശസ്ത്രക്രിയയ്ക്കുശേഷം ഏതാനും ദിവസങ്ങളോ ആഴ്ചയോ കഴിഞ്ഞ് മാക്യുലർ എഡിമ ചിലപ്പോൾ സംഭവിക്കാറുണ്ട്, അത്തരം മിക്ക കേസുകളും എൻ‌എസ്‌ഐ‌ഡി അല്ലെങ്കിൽ കോർട്ടിസോൺ തുള്ളി മരുന്നുകൾ ഉപയോഗിച്ച് വിജയകരമായി ചികിത്സിക്കാം. നോൺസ്റ്റീറോയ്ഡൽ ആന്റി ഇന്ഫ്ലമേറ്ററി മരുന്നുകളുടെ പ്രോഫൈലാക്റ്റിക് ഉപയോഗം മാക്യുലർ എഡിമയുടെ സാധ്യത ഒരു പരിധിവരെ കുറയ്ക്കുന്നതായി റിപ്പോർട്ടുചെയ്യുന്നു.
മാക്യുലർ എഡിമയ്ക്ക് ലുസെന്റിസ് ഇൻട്രാവിട്രിയൽ കുത്തിവയ്പ്പുകൾ ഉപയോഗിക്കാൻ 2010 ൽ യുഎസ് എഫ്ഡിഎ അംഗീകാരം നൽകി.
ലഭ്യമായ ചികിത്സകളോട് വേണ്ടത്ര പ്രതികരിക്കുന്നില്ലെന്ന് കരുതപ്പെടുന്ന ക്രോണിക് ഡയബറ്റിക് മാക്കുലാർ എഡീമ (ഡിഎംഇ) യുമായി ബന്ധപ്പെട്ട കാഴ്ച വൈകല്യത്തെ ചികിത്സിക്കുന്നതിനായി അലിമെറ സയൻസസ് വികസിപ്പിച്ചെടുത്ത സസ്റ്റെയിൻഡ് റിലീസ് ഇൻട്രാവിട്രിയൽ ഇംപ്ലാന്റ് ആയ ഇലുവിയൻ, ഓസ്ട്രിയ, പോർച്ചുഗൽ, യുകെ എന്നിവിടങ്ങളിൽ നിലവിൽ അംഗീകരിച്ചിട്ടുണ്ട്. കൂടുതൽ യൂറോപ്യൻ യൂണിയൻ രാജ്യ അംഗീകാരങ്ങൾ പ്രതീക്ഷിക്കുന്നു.
പ്രമേഹം കൂടാതെ/അല്ലെങ്കിൽ റെറ്റിന വെയിൻ ഒക്ക്ലൂഷൻ എന്നിവ മൂലമുണ്ടാകുന്ന മാക്കുലാർ എഡിമ ചികിത്സയ്ക്കായി യുകെയിലെ നാഷണൽ ഇൻസ്റ്റിറ്റ്യൂട്ട് ഫോർ ഹെൽത്ത് ആന്റ് കെയർ എക്സലൻസ് 2013 ൽ ഇൻട്രാവിട്രിയൽ ഇഞ്ചക്ഷൻ മുഖേനയുള്ള ലൂസെന്റിസ് ഉപയോഗം അംഗീകരിച്ചു.
2014 ജൂലൈ 29 ന്, റെജെനെറോൺ ഫാർമസ്യൂട്ടിക്കൽസ് ഇൻ‌കോർപ്പറേറ്റ് നിർമ്മിച്ച ഇൻട്രാവിട്രിയൽ ഇഞ്ചക്ഷൻ ഐലിയ (അഫ്‌ലിബെർസെപ്റ്റ് ) അമേരിക്കൻ ഐക്യനാടുകളിൽ ഡയബെറ്റിക് മാക്യുലാർ എഡിമ ചികിത്സയ്ക്കായി അംഗീകരിച്ചു.
ഗവേഷണം
2005 ൽ റെറ്റിന രക്തക്കുഴലുകളുടെ തടസ്സം മൂലം ഉണ്ടാകുന്ന മാക്യുലർ എഡിമ ചികിത്സയ്ക്കായി സ്റ്റിറോയിഡുകൾ ഉപയോഗിക്കാമോ എന്നതിൽ പഠനങ്ങൾ നടന്നു.
സി‌ആർ‌വി‌ഒ മൂലമുണ്ടാകുന്ന മാക്കുലാർ എഡിമ ബാധിച്ച രോഗികളെക്കുറിച്ചുള്ള 2014-ലെ കോക്രൺ സിസ്റ്റമാറ്റിക് റിവ്യൂ, രണ്ട് ആന്റി വി.ഇ.ജി.എഫ് (റാണിബിസുമാബ്, പെഗപ്റ്റാനിബ്) ചികിത്സകളെക്കുറിച്ച് പഠിച്ചു. ആ പഠനത്തിൽ രണ്ട് ചികിത്സാ ഗ്രൂപ്പുകളിലെയും ആളുകളിൽ ആറുമാസത്തിനുള്ളിൽ മാക്കുലാർ എഡിമ ലക്ഷണങ്ങളിൽ കുറവു വരുന്നതായി കണ്ടെത്തി.
യുവിയൈറ്റിസ് മൂലം ഉണ്ടാകുന്ന മാക്യുലർ എഡിമയ്ക്കുള്ള ചികിത്സയായി ആന്റി - ട്യൂമർ നെക്രോസിസ് ഫാക്ടർ ഏജന്റുകൾ നിർദ്ദേശിക്കപ്പെട്ടിട്ടുണ്ട്, എന്നാൽ 2018 ൽ പ്രസിദ്ധീകരിച്ച ഒരു കോക്രൺ അവലോകനത്തിൽ പ്രസക്തമായ ക്രമരഹിതമായ നിയന്ത്രിത പരീക്ഷണങ്ങളൊന്നും കണ്ടെത്തിയില്ല.
പരാമർശങ്ങൾ
വർഗ്ഗം:കൊറോയിഡ്, റെറ്റിന രോഗങ്ങൾ
ഖോബാർ
സൗദി അറേബ്യയുടെ കിഴക്കൻ പ്രവശ്യയിൽ കടലിനോട് ചേർന്ന് കിടക്കുന്ന നഗരമാണ് ഖോബാർ അഥവാ അൽ-ഖോബാർ അഥവ കോബാർ അഥവാ അൽ-കോബാർ. രാജ്യത്തെ മൂന്നാമത്തെ വലിയ നഗരമായ ദമാമിൽ നിന്നും ഇരുപതു കിലോമീറ്റർ മാറിയാണ് അൽ ഖോബാർ സ്ഥിതി ചെയ്യുന്നത്. ഖോബാർ എന്ന ചുരുക്കപ്പേരിൽ അറിയപ്പെടുന്ന ഈ തീര നഗരം പേർഷ്യൻ ഗൾഫിനോട് ചേർന്നാണ് നിലകൊള്ളുന്നത്
അവലംബം
വർഗ്ഗം:സൗദി അറേബ്യയിലെ നഗരങ്ങൾ
കല്പന ദേബ്‌നാഥ്
ത്രിപുരക്കാരിയായ പ്രശസ്തയായ ഇന്ത്യൻ ജിംനാസ്റ്റാണ് അർജ്ജുന പുരസ്കാര ജേതാവായ കല്പന ദേബ്‌നാഥ് അഥവാ ഡോ. കല്പന ദേബ്‌നാഥ്. ഇംഗ്ലിഷ്: Kalpana Debnath. 1978 ലെ സൂറത്ത് ദേശീയ ഗെയിംസിൽ ജിംനാസ്റ്റിക് വിഭാഗത്തിലെ എല്ലാ സ്വർണ്ണ മെഡലുകളും നേടിക്കൊണ്ടാണ് കല്പന ദേബ്നാഥ് പ്രശസ്തിയിലേക്കുയരുന്നത്. 2000ൽ രാജ്യം അർജ്ജുന അവാർഡ് നൽകി ആദരിച്ചു. ത്രിപുരയിൽ നിന്നുള്ള രണ്ട് അർജ്ജുനാ അവാർഡ് ജേതാക്കളിൽ ഒരാൾ കല്പനയാണ്. കായിക അദ്ധ്യാപനത്തിൽ ഡോക്റ്ററേറ്റ് നേടിയിട്ടുണ്ട്. സ്പോർട്സ് അസോസ്സിയേഷന്റെ പ്രധാന ജിംനാസ്തിക് കോച്ചായി ജോലി ചെയ്യുന്നു
ജീവിതരേഖ
കായിക അദ്ധ്യാപനത്തിൽ ഡോക്റ്ററേറ്റ് നേടിയിട്ടുണ്ട്. സ്പോർട്സ് അസോസ്സിയേഷന്റെ പ്രധാന ജിംനാസ്തിക് കോച്ചായി ജോലി ചെയ്യുന്നു സ്പോർട്ട്സ് അസോസിയേഷന്റെ കീഴിൽ പട്യാലയിലുള്ള സിൽവർ ജൂബിലി ഹോസ്റ്റലിലെ വാർഡനായിരുന്ന കല്പനയെ 2011 ൽ ഉത്തേജക മരുന്നു വിവാദത്തെ തുടർന്ന് ജോലിയിൽ നിന്ന് പിരിച്ചുവിട്ടു.
കായിക ജീവിതം
പ്രശസ്ത കോച്ചായ ദൂലീപ് സിങ്ങിനു കീഴിലായിരുന്നു പരിശീലനം. ദീപ കർമാക്കറേപ്പോലുള്ള പ്രശസ്തരുടെ കോച്ചായിരുന്നു അദ്ദേഹം. ദേശീയ ചാമ്പ്യൻഷിപ്പുകളിൽ കുറഞ്ഞത് അഞ്ചോ ആരോ പ്രാവശ്യം ചാമ്പ്യനായിട്ടുണ്ട് കല്പന. 1978 ൽ സൂറത്ത് ദേശീയ ഗെയിംസിൽ ജിംനാസ്റ്റിക് വിഭാഗത്തിലെ എല്ലാ സ്വർണ്ണ മെഡലുകളും നേടിയതും ആൾ റൗണ്ട് മികച്ച ജിംനാസ്റ്റ് ആയതുമാണ് പ്രധാന നേട്ടങ്ങൾ.
കായികവിഷയങ്ങളിൽ നിരവധി പഠനങ്ങൾ നടത്തുകയും ഗവേഷണ പ്രബന്ധങ്ങൾ പ്രസിദ്ധീകരിച്ചിട്ടുണ്ട്. ഫണ്ടമെന്റൽസ് ഓഫ് റിഥമിക് ജിംനാസ്റ്റിക്സ് എന്ന പേരിൽ പുസ്തകം പ്രസിദ്ധീകരിച്ചിട്ടുണ്ട്
റഫറൻസുകൾ
വർഗ്ഗം:ജിംനാസ്‌റ്റുകൾ വർഗ്ഗം:ഇന്ത്യൻ ജിംനാസ്റ്റുകൾ‎
മായാ കൃഷ്ണ റാവു
ഒരു ഇന്ത്യൻ നാടക കലാകാരിയും സ്റ്റാൻഡ്-അപ്പ് കൊമേഡിയനും സാമൂഹിക പ്രവർത്തകയുമാണ് മായ കൃഷ്ണ റാവു (ജനനം 1953). അവരുടെ പ്രശസ്തമായ നാടകങ്ങളിൽ ഓം സ്വാഹ, ദഫ നമ്പർ 180, രാവണാമ, ഹെഡ്സ് ആർ മീൻ ഫോർ വാക്കിംഗ് ഇൻ എന്നിവ ഉൾപ്പെടുന്നു. 2010 ൽ അവർക്ക് സംഗീത നാടക അക്കാദമി അവാർഡ് ലഭിച്ചെങ്കിലും, ഇന്ത്യയിലെ വർദ്ധിച്ചു വരുന്ന അസഹിഷ്ണുതയിൽ പ്രതിക്ഷേധിച്ച് അഞ്ച് വർഷത്തിന് ശേഷം ആ അവാർഡ് മടക്കി നൽകി.
ജീവചരിത്രം
1953 ൽ ന്യൂയോർക്ക് സിറ്റിയിൽ ജനിച്ച മായാ കൃഷ്ണ ചെറുപ്പത്തിൽ തന്നെ ഇന്ത്യയിലേക്ക് മടങ്ങി. 1960 കളിൽ മലയാളം നാടകവേദിയുമായി ബന്ധപ്പെട്ട് പ്രവർത്തിച്ചിരുന്ന അമ്മ ഭാനുമതി റാവുവാണ് അവർക്ക് പ്രചോദനം നൽകിയത്. മായാ കൃഷ്ണ ന്യൂഡൽഹിയിലെ മോഡേൺ സ്കൂളിലാണ് പഠിച്ചത്. ഡൽഹി മിറാൻഡ ഹൌസിൽ നിന്നും ബാച്ചിലേഴ്സ് ഡിഗ്രി പൂർത്തിയാക്കിയ അവർ ജവഹർലാൽ നെഹ്റു സർവകലാശാല, ഡൽഹിയിൽ നിന്നും പൊളിറ്റിക്കൽ സയൻസിൽ ബിരുദാനന്തര ബിരുദം നേടി ലീഡ്സ് യൂണിവേഴ്സിറ്റിയിൽ നിന്ന് നാടക കലയിൽ ബിരുദവും നേടിയിട്ടുണ്ട്. യുണൈറ്റഡ് കിംഗ്ഡത്തിൽ താമസിക്കുമ്പോൾ, നോട്ടിംഗ്ഹാമിലെ "പെർസ്പെക്റ്റീവ്സ് തിയറ്റർ കമ്പനി", "ലീഡ്സ് പ്ലേഹൗസ് തിയേറ്റർ-ഇൻ-എജ്യുക്കേഷൻ കമ്പനി" എന്നിവയുമായി അവർ ഹ്രസ്വമായി ബന്ധപ്പെട്ടിരുന്നു.
മായാ കൃഷ്ണ കഥകളിയിൽ പരിശീലനം ലഭിച്ച കലാകാരി കൂടിയാണ്; മാമ്പുഴ മാധവ പണിക്കർ, സദനം ബാലകൃഷ്ണൻ എന്നിവരിൽ നിന്ന് ആണ് അവർ കഥകളിയിൽ പരിശീലനം നേടിയത്.
അവരുടെ കോളേജ് കാലം മുതൽ തന്നെ മായാകൃഷ്ണ റാവുവിനെ ഇടതു പ്രസ്ഥാനം ആഴത്തിൽ സ്വാധീനിച്ചു. തെരുവ് നാടകസംഘമായ "തിയേറ്റർ യൂണിയന്റെ" സഹസ്ഥാപകയാണ് അവർ. 1985 നും 1990 നും ഇടയിൽ ന്യൂ ഡൽഹിയിലെ നാഷണൽ സ്കൂൾ ഓഫ് ഡ്രാമയിൽ ആക്ടിംഗ് വിഭാഗത്തിൽ അസോസിയേറ്റ് പ്രൊഫസറായിരുന്നു അവർ. അതിനുശേഷം അവിടെ വിസിറ്റിംഗ് ഫാക്കൽറ്റിയായി തുടർന്നു. 2013 ൽ അവർ ഡൽഹിയിലെ ശിവ് നാടാർ യൂണിവേഴ്സിറ്റിയിൽ പ്രൊഫസറായി നിയമിക്കപ്പെട്ടു, അവിടെ അവർ ഒരു ബിരുദാനന്തര ഡിപ്ലോമ പ്രോഗ്രാം ആയ ടെസ്റ്റ് (തിയേറ്റർ ഫോർ എഡ്യുക്കേഷൻ ആന്റ് സോഷ്യൽ ട്രാൻസ്ഫോർമേഷൻ) രൂപകൽപ്പന ചെയ്യുകയും പഠിപ്പിക്കുകയും ചെയ്തു, ഇത് ഇന്ത്യയിലെ ഏത് ഉന്നത വിദ്യാഭ്യാസ സ്ഥാപനത്തിലും ആദ്യത്തേതാണ്. എൻ.സി.ഇ.ആർ.ടി കരിക്കുലം അംഗം എന്ന നിലയിൽ ഒന്നു മുതൽ പന്ത്രണ്ട് വരെ ക്ലാസിലെ കുട്ടികൾക്കുള്ള നാടക സിലബസ് തയ്യാറാക്കിയിട്ടുണ്ട്. മായാ കൃഷ്ണ റാവുവിന്റെ നാടകങ്ങൾ എല്ലാം സാമൂഹ്യരാഷ്ട്രീയ വിഷയങ്ങൾ പറയുന്നവയാണ്. സ്ത്രീധനത്തിന്റെ വിമർശനമായ ഓം സ്വാഹയും ഇന്ത്യൻ ബലാത്സംഗ നിയമത്തെക്കുറിച്ചുള്ള ദഫ നമ്പർ 180 ഉം അവരുടെ ആദ്യകാല നാടകങ്ങളിൽ ഉൾപ്പെടുന്നു. അവരുടെ സോളോ ആർട്ടിസ്റ്റ് നാടകങ്ങളിൽ രാവണാമ, ആർ യു ഹോം ലേഡി മാക്ബെത്ത് ?, എ ഡീപ് ഫ്രൈഡ് ജാം, ഹെഡ്സ് ആർ മെന്റ് ഫോർ വാക്കിങ് ഇൻടു എന്നിവ പ്രശസ്തങ്ങളാണ്. നൈജീരിയൻ എഴുത്തുകാരനായ ചിമമണ്ട ആദിച്ചിയുടെ ചെറുകഥയെ അടിസ്ഥാനമാക്കി റാവുവിന്റെ 2017 ലെ ക്വാളിറ്റി സ്ട്രീറ്റ് എന്ന നാടകം നിരൂപക പ്രശംസ നേടി. അവരുടെ 2012 ലെ നാടകം വാക്ക് 2012 ഡൽഹി കൂട്ടബലാത്സംഗം അടിസ്ഥാനമാക്കിയുള്ളതായിരുന്നു.
2010 ൽ ഇന്ത്യൻ നാടകവേദിക്ക് നൽകിയ സംഭാവനയ്ക്ക് റാവുവിന് കേന്ദ്ര സംഗീത നാടക അക്കാദമി അവാർഡ് ലഭിച്ചു. 2015 ലെ ദാദ്രി ആൾക്കൂട്ട കൊലപാതകത്തെ തുടർന്ന്, ഇന്ത്യയിലെ "വർദ്ധിച്ചുവരുന്ന അസഹിഷ്ണുത" ചൂണ്ടിക്കാട്ടി അവർ അവാർഡ് തിരികെ നൽകി; അവാർഡ് മടക്കി നൽകുന്ന ആദ്യത്തെ കലാകാരിയാണ് അവർ.
അവർ ഡൽഹിയിൽ കുടുംബത്തോടൊപ്പം താമസിക്കുന്നു.
അവലംബം
വർഗ്ഗം:കഥകളി നടന്മാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:ജവഹർലാൽ നെഹ്രു സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:1953-ൽ ജനിച്ചവർ വർഗ്ഗം:ഇന്ത്യൻ നാടക അഭിനേതാക്കൾ
ശുചീന്ദ്രം കൈമുക്ക്
പരസ്ത്രീബന്ധം ആരോപിക്കപ്പെട്ട നമ്പൂതിരി സമുദായത്തിലെ  അംഗങ്ങൾ കുറ്റം ചെയ്തിട്ടുണ്ടോ എന്ന്  പരിശോധിക്കാനായി  കേരളത്തിൽ നടത്തിയിരുന്ന ഒരു   സത്യപരീക്ഷ ആയിരുന്നു ശുചീന്ദ്രം കൈമുക്ക് ശുചീന്ദ്രം പ്രത്യയം എന്നായിരുന്നു  ഈ പരീക്ഷയുടെ ഔദ്യോഗികനാമമെങ്കിലും  കൈമുക്ക് എന്ന അനൗദ്യോഗിക പേർ ആയിരുന്നു കൂടുതൽ പ്രചാരത്തിലുണ്ടായിരുന്നത്.
പരീക്ഷാരീതി
കുറ്റം ആരോപിക്കപ്പെട്ട ആൾ ശുചീന്ദ്രം ക്ഷേത്രത്തിനു മുന്നിലുള്ള ഉദയമാർത്താണ്ഡമണ്ഡപത്തിൽ പൊതുജനത്തിനും ക്ഷേത്രാധികാരികൾക്കും മുന്നിൽ വച്ച് ഒരു പാത്രത്തിലെ തിളച്ച നെയ്യിൽ കൈ മുക്കി പാത്രത്തിനുള്ളിലെ മുദ്രയുള്ള സ്വർണ്ണനാണയം പുറത്തെടുത്ത് നൽകണം. ഈ ചടങ്ങ് നടന്ന് മൂന്നുനാളിനു ശേഷം കയ്യിൽ പൊള്ളലേറ്റ അടയാളങ്ങൾ ഒന്നും ഇല്ലെങ്കിൽ കുറ്റം ചെയ്തിട്ടില്ല എന്നും മറിച്ചായാൽ കുറ്റക്കാരനാണെന്നും തീർപ്പാക്കുന്നു.
സമാനപരീക്ഷകൾ
തിളച്ച വെള്ളത്തിലോ നെയ്യിലോ കൈമുക്കി പരീക്ഷനടത്തുന്ന രീതി വിവിധപേരുകളിലായി ഇന്ത്യയൊട്ടുക്കും നിലവിൽ നിന്നിരുന്നു.
നിർത്തലാക്കൽ
1810-19 വരെ തിരുവിതാംകൂറിലെ റസിഡണ്ടായിരുന്ന കേണൽ മൺറോ നീതിന്യായവകുപ്പിനെ പുനഃസംഘടിപ്പിക്കുകയുണ്ടായി. അഗ്നിപരീക്ഷ മുതലായ പഴയതരം പ്രാകൃതപരീക്ഷകളെ നിർത്തൽ ചെയ്യണമെന്ന് അദ്ദേഹം അഭിപ്രായപ്പെട്ടു. എന്നാൽ അന്നത്തെ റാണിയും പണ്ഡിതൻമാരും അദ്ദേഹത്തിന്റെ നീക്കത്തെ ശക്തിയായി എതിർത്തു. ഒടുവിൽ അത്യാവശ്യത്തിനുമാത്രം ദിവാന്റെ മുൻ അനുമതിയോടുകൂടി അഗ്നിപരീക്ഷ നടത്താം എന്ന ഒരു വ്യവസ്ഥ ഉണ്ടായി.
ഒടുവിൽ തിരുവിതാംകൂർ രാജാവായിരുന്ന സ്വാതിതിരുനാൾ ഈ ദുരാചാരം നിറുത്തലാക്കി. 1844-45-ൽ ശുചീന്ദ്രത്തുവച്ചുനടന്ന അഗ്നിപരീക്ഷയാണ് കേരളത്തിൽ ഏറ്റവും ഒടുവിലത്തേതെന്ന് കേരളചരിത്രത്തിൽ രേഖപ്പെടുത്തിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ദുരാചാരങ്ങൾ
ഹേയ് മാർക്കറ്റ് കൂട്ടക്കൊല
1886 മേയ് നാലാംതിയതി അമേരിക്കൻ ഐക്യനാടുകളിലെ ഷിക്കാഗോ നഗരത്തിൽ നടന്ന ബോംബാക്രമണവും വെടിവയ്പും തുടർന്നുണ്ടായ കോടതിവിചാരണകളുമാണ് ഹേയ് മാർക്കറ്റ് സംഭവം (Haymarket affair) അല്ലെങ്കിൽ ഹേയ് മാർക്കറ്റ് കൂട്ടക്കൊല (Haymarket massacre) എന്ന് അറിയപ്പെടുന്നത്. ഇതിന്റെ ഫലമായാണ് മേയ് ഒന്ന് ലോക തൊഴിലാളി ദിനമായി ആഘോഷിച്ചുതുടങ്ങിയത്.
ചരിത്രം
അമേരിക്കൻ അഭ്യന്തര യുദ്ധത്തിനു ശേഷം ഷിക്കാഗോ ഒരു പ്രമുഖ നിർമ്മാണ കേന്ദ്രമായിരുന്നു. ഒരാഴ്ചയിൽ ഏതാണ്ട് അറുപത് മണിക്കൂറാണ് ജർമ്മനിയിൽനിന്നും ബൊഹീമിയയിൽനിന്നുമ്മുള്ള കുടിയേറ്റക്കാർ ജോലി ചെയ്തിരുന്നത്. മോശം തൊഴിൽസാഹചര്യങ്ങൾ തൊഴിലാളി സംഘടനകളും ഫാക്റ്ററി ഉടമകളും തമ്മിൽ പ്രശ്നങ്ങൾക്ക് കാരണമായി. നഗരത്തിലെ പ്രധാന പത്രങ്ങൾ ഫാക്റ്ററി ഉടമകളേയും ആർബൈറ്റർ സൈറ്റുങ്ങ് മുതലായ കുടിയേറ്റക്കാരുടെ പത്രങ്ങൾ തൊഴിലാളി സംഘടനകളേയും പിന്തുണച്ചു. 1884 ഒക്റ്റോബറിൽ തൊഴിലാളി സംഘടനകൾ 1886 മേയ് ഒന്നാംതിയതിമുതൽ ജോലിസമയം എട്ടുമണിക്കൂർ ആക്കണമെന്ന് ആവശ്യപ്പെട്ടു. ആ ദിവസം മൂന്നുലക്ഷത്തിലധികംപേർ പണിമുടക്കി. മേയ് മൂന്നാംതിയതി മക്-കോർമ്മാക്ക് ഫാക്റ്ററിയിൽ നടന്ന സമരത്തിൽ രണ്ടുപേർ കൊല്ലപ്പെട്ടു. ഇതിൽ പ്രതിഷേധിച്ചായിരുന്നു അടുത്തദിവസത്തെ റാലി.
ബോംബാക്രമണവും വെടിവയ്പും
മേയ് നാലാംതിയതി വൈകിട്ട് നടന്ന റാലിയിൽ ആഗസ്റ്റ് സ്പൈസ്, ആൽബർട്ട് പാർസൺസ്, സാമുവൽ ഫിയെൽഡെൻ എന്നിവർ പ്രസംഗിച്ചു. നിരവധി പോലീസുകാർ റാലി നടക്കുന്ന 'ഹേയ് മാർക്കറ്റ്' (വൈക്കോൽ കമ്പോളം) ചത്വരത്തിൽ ഉണ്ടായിരുന്നു. ഫിയെൽഡെന്റെ പ്രസംഗം കഴിയാറായപ്പോൾ ആരോ പോലീസുകാർക്കുനേരെ ഒരു ഡൈനാമൈറ്റ് ബോംബ് എറിഞ്ഞു. സ്ഫോടനത്തിൽ മത്തിയാസ് ഡെഗാൻ എന്ന പോലീസുകാരൻ കൊല്ലപ്പെട്ടു. മറ്റ് ആറ് പേർക്ക് മാരകമായി പരുക്കേറ്റു. തുടർന്ന് പോലീസുകാർ ജനക്കൂട്ടത്തിലേക്ക് വെടിവച്ചു. ഇതിൽ നാലുപേർ കൊല്ലപ്പെടുകയും നൂറ്റിമുപ്പതോളംപേർക്ക് പരിക്കേൽക്കുകയും ചെയ്തു.
വിചാരണ
ആഗസ്റ്റ് സ്പൈസ്, ആൽബർട്ട് പാർസൺസ്, സാമുവൽ ഫിയെൽഡെൻ, അഡോൾഫ് ഫിഷർ, ജോർജ്ജ് എംഗൽ, മൈക്കൽ ഷ്വാബ്, ലൂയീ ലിങ്ങ്, ഓസ്ക്കാർ നീബ് എന്നിവരെ പോലീസ് അറസ്റ്റ് ചെയ്തു. ആഗസ്റ്റ് പതിനൊന്നാം തിയതി ന്യായാധിപൻ ജോസഫ് ഗാരി നീബിനെ പതിനഞ്ച് വർഷം തടവിനും മറ്റ് ഏഴ് പേരെയും വധശിക്ഷയ്ക്കും വിധിച്ചു. ഇതിൽ മൈക്കൽ ഷ്വാബിന്റെയും സാമുവൽ ഫിയെൽഡെന്റെയും ശിക്ഷ ജീവപര്യന്തം തടവായി ഇല്ലിനോയീ ഗവർണർ റിച്ചാർഡ് ഓഗ്ലെസ്ബി മാറ്റി. 1887 നവംബർ പതിനൊന്നാംതിയതി സ്പൈസ്, പാർസൺസ്, ഫിഷർ, എംഗൽ എന്നിവരെ തൂക്കിലേറ്റി. ജോർജ്ജ് ബർണാർഡ് ഷാ, ഓസ്കാർ വൈൽഡ് തുടാങ്ങിയവർ വിചാരണയേയും വിധിയേയും കുറ്റപ്പെടുത്തി. 1893-ൽ പുതിയ ഇല്ലിനോയീ ഗവർണർ ജോൺ ആൾട്ട്ഗെൽഡ് മറ്റ് മൂന്നുപേരെയും വെറുതേവിട്ടു.
ചരിത്രപ്രാധാന്യം
1889-ൽ പാരീസിൽ നടന്ന രണ്ടാം അന്തർദ്ദേശീയ സമ്മേളനത്തിൽ മേയ് ഒന്നാം തിയതി ലോക തൊഴിലാളി ദിനമായി ആചരിക്കാൻ തീരുമാനിച്ചു. സാമുവൽ ഫിയെൽഡെൻ ഒഴികെ മറ്റ് ഏഴുപേരെയും അടക്കിയിരിക്കുന്നത് ഫോറസ്റ്റ് ഹോം സിമിത്തേരിയിലാണ്. 1893-ൽ ഇവിടെ ഇവർക്ക് ഒരു സ്മാരകം നിർമ്മിച്ചു.
അവലംബം
വർഗ്ഗം:അരാജകത്വവാദം വർഗ്ഗം:സോഷ്യലിസം
എമ്പ്രാന്തിരി
ലഘുചിത്രം|ശ്രീ മാധ്വാചാര്യൻ സ്ഥാപകൻ - തുളു ബ്രാഹ്മണരുടെ ആചാര്യൻ
കേരളത്തിലെ പരദേശിബ്രാഹ്മണവിഭാഗങ്ങളിൽ ഒന്നാണ് എമ്പ്രാന്തിരി അഥവാ തുളു ബ്രാഹ്മണർ. തുളുദേശമെന്നു അറിയപ്പെട്ടിരുന്ന കർണാടകയിലെ ഉഡുപ്പിയിൽ നിന്നു് കേരളത്തിൽ എത്തിയവരാണ് ഇവരുടെ പൂർവ്വികർ എന്നതിനാൽ ദേശനാമം ചേർത്ത് തുളുബ്രാഹ്മണർ എന്നും വിളിക്കാറുണ്ട്.
ചരിത്രം
കർണാടകത്തിൽ നിന്നു കേരളത്തിലേക്കു കുടിയേറിയ ഈ ബ്രാഹ്മണസമൂഹം പ്രധാനമായും വൈഷ്ണവധർമം പിന്തുടരുന്നു. അതുകൊണ്ടു തന്നെ എമ്പ്രാതിരി സമൂഹം പൂജാകർമ്മങ്ങൾ ചെയ്തുവന്നത് മഹാവിഷ്ണുക്ഷേത്രങ്ങളിലും കൃഷ്ണക്ഷേത്രങ്ങളിലും, മഹാവിഷ്ണു പ്രധാനിയായ യാഗങ്ങളിലും ആയിരുന്നു .ലഘുചിത്രം| മാധ്വാചാര്യൻ സ്ഥാപിച്ച ഉഡുപ്പി ശ്രീ കൃഷ്ണ ക്ഷേത്രം /മഠം
കേരളത്തിലേക്കു എത്തിയിട്ട് വർഷങ്ങൾ കഴിഞ്ഞെങ്കിലും, കേരള എമ്പ്രാതിരി കുടുംബങ്ങളിൽ ഇപ്പോഴും പ്രധാനമായി ഉപയോഗിക്കുന്നത് അവരുടെ മാതൃഭാഷയായ തുളു ആണ്. എമ്പ്രാതിരിമാരെ എമ്പ്രാൻ എന്ന് പറയാറുണ്ടെങ്കിലും ഇവർക്ക് എമ്പ്രാൻ മാർ ആയിട്ട് പ്രത്യേകിച്ച് ബന്ധം ഒന്നും ഇല്ല. തുളു ബ്രാഹ്മണർ കേരളത്തിൽ എത്തിച്ചേർന്നതിനു ശേഷം തങ്ങളുടെ ആചാരങ്ങൾക്ക് സമാനമായ ആചാരങ്ങൾ ഉള്ള മറ്റൊരു സമുദായമായ നമ്പൂതിരി സമുദായത്തിലേക്കു മാറുകയോ നമ്പൂതിരി എന്ന ഉപനാമം സ്വീകരിക്കുകയോ ചെയ്തു. എങ്കിലും ഇപ്പോഴും എമ്പ്രാതിരി സമുദായത്തിൽ  തന്നെ തുടർന്നു പോകുന്ന  കുടുബങ്ങളും  ഉണ്ട്. എമ്പ്രാന്തിരി എന്ന പേര് നിലനിർത്തി, തനി നമ്പൂതിരി തനിമയോടെ ആചാരാനുഷ്ഠാനങ്ങളും ആയി മലയാളം മാതൃഭാഷ  ആയി  ജീവിക്കുന്നവരാണ് ഇപ്പോൾ അധികവും. തുളു /കന്നഡ അറിയില്ല എന്നുതന്നെ പറയാം.
അവലംബം
വർഗ്ഗം:കേരളസംസ്കാരം വർഗ്ഗം:ഇന്ത്യയിലെ ജനവിഭാഗങ്ങൾ - അപൂർണ്ണലേഖനങ്ങൾ
സോളാർ തട്ടിപ്പ്
കേരളത്തിൽ സൗരോർജ്ജ ഫാമുകളും കാറ്റാടിപ്പാടങ്ങളും സ്ഥാപിക്കാമെന്നു വാഗ്ദാനം ചെയ്ത് പലരിൽ നിന്നും പണംതട്ടിയെന്ന പരാതിയുമായി ബന്ധപ്പെട്ട ഒരു സംഭവമാണ് സോളാർ തട്ടിപ്പ് എന്നറിയപ്പെടുന്നത്. നൂറോളം പേർക്ക് എഴുപതിനായിരം മുതൽ അൻപതുലക്ഷം രൂപ വരെയാണ് നഷ്ടപ്പെട്ടത്. മുഖ്യമന്ത്രിയായ ഉമ്മൻ ചാണ്ടിയുടെ ഓഫീസ് ഇതിനായി ദുരുപയോഗം ചെയ്തു എന്ന് വാർത്തകളുണ്ടായിരുന്നു.
ടീം സോളാർ കമ്പനി
വൈദ്യുതി പ്രതിസന്തിയുടെ അടിസ്ഥാനത്തിൽ ഇന്ത്യയിൽ വളരെ വേഗം വളർന്നുകൊണ്ടിരിക്കുന്ന ഒരു കമ്പോളം ആണ് സോളാർ ഊർജ്ജോപകരണങ്ങളുടേത്. ഇത്തരം സംരംഭങ്ങളെ പ്രോത്സാഹിപ്പിക്കാൻ കേന്ദ്ര - സംസ്ഥാന സർക്കാരുകൾ  ഏകദേശം 50 ശതമാനം വരെ ആണ് സഹായ ധനം നൽകി വരുന്നത്. നിലവിൽ, ഇത്തരം ഉപകരണങ്ങൾ സർക്കാർ അനുമതിയോടെ സ്ഥാപിക്കുന്നതിന് ഏകദേശം 300 കമ്പനികൾക്ക് മാത്രം ആണ് കേന്ദ്ര സർക്കാർ അനുമതി നൽകിയിട്ടുള്ളത്. കേരളത്തിലെ പ്രധാനപ്പെട്ട ഊർജ ഏജൻസിയായ അനെർട്ട് ഇത്തരത്തിൽ പ്രവർത്തിക്കുന്ന 25 ൽ അധികം കമ്പനികൾക്ക് അംഗീകാരം കൊടുത്തിട്ടുണ്ട്. ഗുണഭോക്താക്കളെ കണ്ടെത്തി അവരും ആയി നിയപരം ആയ കരാറിൽ ഏർപ്പെടുന്ന അംഗീകൃത സോളാർ ഉൽപ്പന്ന വിതരണ കമ്പനികൾ വഴി ആണ് സർക്കാർ സബ്സിഡി നൽകി വരുന്നത്. എന്നാൽ ഇത്തരത്തിൽ ഉള്ള യാതൊരു കേന്ദ്ര സർക്കാർ അംഗീകാരവും വിവാദ ടീം സോളാർ കമ്പനിക്ക് ഇല്ല. കേരളത്തിലെ ഊർജ ഏജൻസിയായ അനെർട്ടും ഇത് വരെ "ടീം സോളാർ" കമ്പനിക്ക് അംഗീകാരം നൽകിയിട്ടില്ല. അംഗീകാരം ഇല്ലാത്ത ഈ സ്ഥാപനം കേരള മുഖ്യമന്ത്രി ഉമ്മൻ‌ചാണ്ടിയുടെ ഓഫീസ് സംവിധാനങ്ങൾ ഉപയോഗിച്ച് കമ്പനി ഇടപാട് കാരെ  വഞ്ചിക്കാൻ ശ്രമിച്ചു എന്നും വർത്തമാന പത്രങ്ങളും മറ്റു വാർത്താ ചാനലുകളും റിപ്പോർട്ട്‌ ചെയ്തിരുന്നു.
സോളാർ വിവാദവും മുഖ്യമന്ത്രിയുടെ ഓഫീസും
ടീം സോളാർ എന്ന വിവാദ കമ്പനിയുടെ പ്രധാന വ്യാവസായിക ഇടപാടുകൾ എല്ലാം നടന്നത് മുഖ്യമന്ത്രിയുടെ ഓഫീസ് കേന്ദ്രീകരിച്ചായിരുന്നു എന്ന കണ്ടത്തലിനെ തുടർന്ന്, മുഖ്യമന്ത്രിയുടെ പ്രധാന പേർസണൽ സ്റ്റാഫുകളെ ആദ്യം സസ്പന്ഡ് ചെയ്യുകയും പിന്നീട് അറസ്റ്റ് ചെയ്യുകയും ചെയ്തിരുന്നു. ഇതിനെ തുടർന്ന് യു ഡി എഫ് മന്ത്രിസഭയിലെ തന്നെ പ്രധാന പാർട്ടി ആയ കേരള കോൺഗ്രസ്‌ മുഖവാരിക ആയ  ‘പ്രതിച്ഛായ’യും വിവാദ വെളിപ്പെടുത്തലുകൾ നടത്തിയിരുന്നു. മുഖ്യമന്ത്രി ഉമ്മൻ ചാണ്ടിയുടെ വിശ്വസ്തർ ആയവരെല്ലാം ടീം സോളാർ വിവാദ കമ്പനിയുടെ പ്രവര്ത്തകരും ആയി അടുത്ത ബന്ധം ഉള്ളതായി പിന്നീടുള്ള അന്വേഷണങ്ങളിൽ തെളിയുകയും ചെയ്തു. ഉമ്മൻചാണ്ടിയുടെ ഓഫീസിലെ ടെന്നി ജോപ്പൻ, ജിക്കു ജേക്കബ്, സലിംരാജ്, ആർ കെ എന്നിവര് ഈ വിവാദ കമ്പനിയുടെ പ്രവര്ത്തകരും ആയി ഒരു വർഷത്തിൽ അധികം ആയി നിരന്തരം ബന്ധം പുലർത്തിയിരുന്നു.
ഇവർ സരിത എസ് നായരും ശാലുമേനോനും അടക്കമുള്ള ഈ കേസിലെ പ്രതികളുമായി നിരന്തരം ഫോൺ വഴി ബന്ധപ്പെട്ടതിന് ടെലിഫോൺ രേഖകൾ പുറത്തുവന്നു. ആ സമയങ്ങളിൽ സ്വന്തമായി മൊബൈൽ ഫോൺ ഉപയോഗിക്കാത്ത മുഖ്യമന്ത്രി ഉമ്മൻ ചാണ്ടി പ്രസ്തുത പേർസണൽ സ്റ്റാഫുകളുടെ ഫോൺ ആണ് സ്ഥിരമായി ഉപയോഗിച്ചിരുന്നത്. മന്ത്രിമാരും എംഎൽഎമാരും മറ്റുജനപ്രതിനിധികളും സഹപ്രവർത്തകരും ഉൾപ്പെടെയുള്ളയുള്ളവരെല്ലാം ഇവരുടെ ഫോൺ വഴിയാണ് മുഖ്യമന്ത്രിയെ ബന്ധപ്പെട്ടിരുന്നത്. ആയതിനാൽ പ്രതികൾ ഈ ഫോൺ വിളികൾ വഴി മുഖ്യമന്ത്രി ഉമ്മൻചാണ്ടിയോടും സംസാരിച്ചിരുന്നു എന്ന ആരോപണം ഉയർന്നുവന്നു. ഉമ്മൻചാണ്ടി ഇത് നിഷേധിച്ചെങ്കിലും ജോപ്പനും ജിക്കുവും സലിം രാജും ഉൾപ്പെടെയുള്ളവർ മുഖ്യമന്ത്രിയുടെ കൂടെ ഉള്ള സമയത്താണ് ഫോൺ വിളികൾ മിക്കതും എന്നത് ആരോപണത്തിൻറെ ഗൌരവം വർദ്ധിപ്പിക്കുന്നുണ്ട്.
ഈ കേസിൽ തട്ടിപ്പിനിരയായി ലക്ഷങ്ങൾ നഷ്ട്ടപ്പെട്ട പ്രമുഖ വ്യവസായി ശ്രീധരൻനായർ താൻ സരിതയോടൊപ്പം മുഖ്യമന്ത്രിയെ അദ്ദേഹത്തിൻറെ ഓഫീസിൽ വച്ച് നേരിട്ട് കാണുകയും അദ്ദേഹം നൽകിയ ഉറപ്പിൻപ്രകാരമാണ് സോളാർ പദ്ധതിയിൽ വീണ്ടും പണം നിക്ഷേപിച്ചത് എന്നും കോടതിയിലും മാധ്യമങ്ങളോടും വെളിപ്പെടുത്തുകയുണ്ടായി. ശ്രീധരൻനായരെ കണ്ടിട്ടില്ല എന്ന് അവകാശപ്പെട്ട മുഖ്യമന്ത്രി ഉമ്മൻചാണ്ടി പിന്നീട് ശ്രീധരൻനായർ ഓഫീസിൽ വന്നിരുന്നെന്നും ക്വാറി ഉടമകളുടെ പ്രശ്നം ചർച്ച ചെയ്യുക മാത്രമാണ് ഉണ്ടായതെന്നും മാറ്റിപ്പറഞ്ഞു. ഇത്തരം വെളിപ്പെടുത്തലുകളോടെ മുഖ്യമന്ത്രി ഉമ്മൻചാണ്ടിയുടെ വിശ്വാസ്യതപൂർണമായും നഷ്ട്ടപ്പെടുന്ന സ്ഥിതി രൂപപ്പെട്ടു. സരിതയോടോപ്പമാണ് മുഖ്യമന്ത്രിയെ നേരിട്ട് കണ്ടത് എന്ന ശ്രീധരൻനായരുടെ വാദത്തിൻറെ സത്യാവസ്ഥ പരിശോധിക്കാൻ മുഖ്യമന്ത്രിയുടെ ഓഫീസിലെ സിസിടിവി ദൃശ്യങ്ങൾ പരിശോധിക്കണമെന്ന ആവശ്യമുയർന്നപ്പോൾ സിസിടിവി ദ്രിശ്യങ്ങൾ സൂക്ഷിച്ചുവയ്ക്കാറില്ല എന്നാണ് മുഖ്യമന്ത്രി ഉൾപ്പെടെയുള്ളവർ പറഞ്ഞത്. ഇതടക്കമുള്ള ആരോപണങ്ങൾ വേണ്ട ഗൌരവകരമായി അന്വേഷിക്കാൻ പോലീസ് തയ്യാറായില്ല. കൂടുതൽ തെളിവുകൾ പുറത്തുവന്നതോടെ മുഖ്യമന്ത്രിയും അദ്ദേഹത്തിൻറെ ഓഫീസും അന്വേഷണപരിധിയിൽ വരുമെന്ന് ഉറപ്പായി. എന്നാൽ പോലീസ് അന്വേഷണത്തിൽ മുഖ്യമന്ത്രിയുടെ ഓഫീസും സർക്കാരും ഇടപെടുന്നു എന്ന ആരോപണം ശക്തിയായതോടെ അന്വേഷണത്തിൻറെ വിശ്വാസ്യത ഉറപ്പുവരുത്താനും അന്വേഷണം അട്ടിമറിക്കപ്പെടാനുള്ള സാധ്യത ഒഴിവാക്കാനും മുഖ്യമന്ത്രി ആ സ്ഥാനത്തുനിന്നും മാറിനിന്ന് അന്വേഷണത്തെ നേരിടണമെന്നും വിവിധ തലങ്ങളിൽ നിന്നും ആവശ്യമുയർന്നു.
അറസ്റ്റിലായവർ
ഈ തട്ടിപ്പുമായി ബന്ധപ്പെട്ട് അറസ്റ്റിലായവർ:
സരിത എസ്. നായർ
സോളാർ തട്ടിപ്പുമായി ബന്ധപ്പെട്ട് വാർത്തകളിൽ ഇടം പിടിച്ച വനിതയാണ് സരിത എസ്. നായർ. സോളാർ തട്ടിപ്പുമായി ബന്ധപ്പെട്ട് തിരുവനന്തപുരത്തു നിന്നും അറസ്റ്റിലായി. ചങ്ങനാശേരി എൻ.എസ്സ്.എസ്സ്. കോളേജ് ജീവനക്കാരനായിരുന്ന സോമന്റേയും തിരുവനന്തപുരം സ്വദേശിയായ ഇന്ദിരയുടേയും മൂത്തമകളാണ് സരിത
ജിക്കുമോൻ ജേക്കബ്
സോളാർ തട്ടിപ്പുകേസിലെ പ്രതിയായ സരിതയുമായി ബന്ധമുണ്ടെന്ന് ആരോപണം ഉണ്ടായപ്പോൾ ഇദ്ദേഹം രാജിവയ്ക്കുകയുണ്ടായി. . കേരളത്തിൽ മുഖ്യമന്ത്രിയുടെ യാത്രകളിൽ അനുഗമിച്ചിരുന്ന വ്യക്തിയായിരുന്നു ഇദ്ദേഹം. മുഖ്യമന്ത്രിയുടെ ഏറ്റവും അടുത്ത പേഴ്സണൽ സ്റ്റാഫിൽ ഒരാളായിരുന്നു ജിക്കുമോൻ. സരിതയെ ഫോൺ വിളിച്ചവരുടെ ലിസ്റ്റിൽ ജിക്കുമോന്റേയും മൊബൈൽ നമ്പർ കണ്ടതിനേത്തുടർന്ന് എ.ഡി.ജി.പി. ചോദ്യം ചെയ്യുകയുണ്ടായി. കുറഞ്ഞ കാലയളവിൽ സോളാർ തട്ടിപ്പിലെ പ്രതിയായ സരിതയുമായി നൂറോളം തവണ ടെലിഫോൺ വഴി ബന്ധപ്പെട്ടിരുന്നതായി അന്വേഷണ ഉദ്യോഗസ്ഥർ ചോദ്യം ചെയ്യലിൽ കണ്ടെത്തിയിരുന്നു. . ടെനി ജോപ്പൻ മാത്രമല്ല സോളാർ അഴിമതിയിൽ ജിക്കുമോൻ ഉൾപ്പെടെയുള്ള ആളുകൾ പുറത്തു നിൽക്കുകയാണെന്നും; ടെനി ജോപ്പനെ അറസ്റ്റു ചെയ്തതിനു പിന്നിൽ ഗൂഢാലോചന നടന്നിട്ടുണ്ടെന്നും ടെനി ജോപ്പന്റെ പിതാവ് എം. ജി. ജോപ്പൻ ആരോപണം ഉന്നയിച്ചിരുന്നു.
ടെനി ജോപ്പൻ
മുഖ്യമന്ത്രി ഉമ്മൻ ചാണ്ടിയുടെ പേഴ്സനൽ സ്റ്റാഫിലെ ഒരംഗമായിരുന്നു ടെനി ജോപ്പൻ. സോളാർ തട്ടിപ്പിലെ പ്രതികളിൽ ഒരാളായ സരിതയുമായി ബന്ധമുണ്ട് എന്ന കാരണത്താൽ പി.എ. സ്ഥാനത്തു നിന്നും നീക്കം ചെയ്തു. പത്തനം തിട്ട സ്വദേശി ശ്രീധരൻ നായരെ മുഖ്യമന്ത്രിയുടെ ഓഫീസിൽ വിളിച്ചുവരുത്തി സരിതയ്ക്ക് പണം കൈമാറാൻ പ്രേരിപ്പിച്ചു എന്ന കാരണത്താൽ; ശ്രീധരൻ നായരുടെ പരാതിയിൽ പോലീസ് അറസ്റ്റു ചെയ്തു. സോളാർ തട്ടിപ്പിൽ ടെനി ജോപ്പന് സാമ്പത്തികലാഭം ഉണ്ടായി എന്നതിനാൽ ഹൈക്കോടതി ജാമ്യം നിഷേധിക്കുകയുണ്ടായി. ടെനി ജോപ്പനു രണ്ട് ലക്ഷം രൂപാ തട്ടിപ്പു നടത്തിയതിനു പലതവണ പണം നൽകിയതായി പ്രതികൾ പറഞ്ഞിരുന്നു. . എന്നാൽ ആരിൽ നിന്നും പണം കൈപ്പറ്റിയിട്ടില്ല എന്ന് ടെനി ജോപ്പന്റെ വക്കീൽ കോടതിയെ അറിയിച്ചു. യഥാർത്ഥ പ്രതികൾ പുറത്താണെന്നും തന്റെ മകനെ മാത്രം അറസ്റ്റു ചെയ്തു ക്രൂശിക്കുകയാണെന്ന് ടെനി ജോപ്പന്റെ പിതാവ് എം. ജി. ജോപ്പൻ ആരോപണം ഉന്നയിച്ചിരുന്നു.
സലിംരാജ്
ഈ തട്ടിപ്പുമായി ബന്ധമുണ്ടെന്ന് ആരോപിക്കപ്പെടുന്നയാളാണ് മുഖ്യമന്ത്രിയുടെ ഗൺമാനായിരുന്ന സലിംരാജ്.
സിനിമ - കല
സരിത എസ് നായർ നായികയായ "ഗൾഫുകാരന്റെ ഭാര്യ" എന്ന ഷോർട് ഫിലിം യുട്യൂബിൽ റിലീസ് ചെയ്തിട്ടുണ്ട്
പുറം കണ്ണികൾ
വർഗ്ഗം:കേരളത്തിലെ അഴിമതിക്കേസുകൾ
കദിഷ വാലി
കദിഷാ വാലി, ലെബനോനിലെ വടക്കൻ ഗവർണറേറ്റിലുള്ള ബീച്ചാറി, സ്ഖാർട്ടാ ജില്ലകളിൽ സ്ഥിതിചെയ്യുന്ന ഒരു മലയിടുക്കാണ്. കദിഷാ നദി യുടെ ഒഴുക്കിനാൽ കൊത്തിയെടുത്തുതുപോലെ രൂപപ്പെട്ടതാണ് ഈ താഴ്വര. ഇത ട്രിപ്പോളി യിലെത്തുമ്പോൾ നഹ്‍ർ അബു അലി എന്ന പേരിലറിയപ്പെടുന്നു. കദിഷാ എന്ന വാക്കിന് അരമായ ഭാഷയിൽ "വിശുദ്ധം" എന്നാണർത്ഥം. ഈ താഴ്വര, പലപ്പോഴും വിശുദ്ധ താഴ്വര എന്നും അറിയപ്പെടുന്നു. നൂറ്റാണ്ടുകളായി ഇത് ക്രിസ്ത്യൻ സന്ന്യാസി സമൂഹങ്ങൾക്ക് അനേക നൂറ്റാണ്ടുകൾ അഭയം നൽകിയിട്ടുണ്ട്. വടക്കൻ ലബനാനിലെ അൽ മക്മൽ മലയുടെ അടിവാരത്തിലാണ് ഈ താഴ്വര സ്ഥിതി ചെയ്യുന്നത്.
സുബ്രമണ്യൻ രാജേശ്വരി
കർണാടക ശാസ്ത്രീയ സംഗീതജ്ഞയാണ് സുബ്രമണ്യൻ രാജേശ്വരി (ജനനം : 1946). നിരവധി പ്രശസ്ത നർത്തകിമാരുടെ ഭരതനാട്യ കുച്ചിപ്പുടി നൃത്ത വേദികളിൽ സംഗീതമാലപിച്ചു. കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
ജീവിതരേഖ
തമിഴ്നാട്ടിലെ പൊള്ളാച്ചിയിൽ ജനിച്ചു. രാമനാഥ കൃഷ്ണൻ, മധുരൈ എൻ. കൃഷ്ണൻ, എസ്. രാജം, ഡി.കെ. ജയരാമൻ എന്നിവരുടെ പക്കൽ കർണാടക സംഗീതം അഭ്യസിച്ചു. ധർമ്മപുരം സ്വാമിനാഥന്റെ പക്കൽ തേവാരം, തിരുവാസകം, പെരിയപുരാണം എന്നിവ പഠിച്ചു. ലാൽഗുഡി ജയരാമന്റെ പദവർണ്ണങ്ങളെക്കുറിച്ചുള്ള പഠനത്തിന് എം.ഫിൽ ബിരുദം നേടി. മദ്രാസ് സർക്കാർ സംഗീത കോളേജിലെ അധ്യാപികയായിരുന്നു. മൗറീഷ്യസിലും സംഗീതാധ്യാപികയായി പ്രവർത്തിച്ചു.
കർണാടക ശാസ്ത്രീയ സംഗീത പരിശീലനം നൽകുന്ന 13 വോള്യം കാസെറ്റുകൾ പുറത്തിറക്കി.
അവലംബം
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:1946-ൽ ജനിച്ചവർ
സെറാപോഡ
ഒരിനിതിശ്ച്യൻ ദിനോസരുകളിലെ ഒരു ജീവശാഘയാണ് സെറാപോഡ  ("സെറാറ്റൊപ്സിയനുകളൂം ഓർനിത്രൊപോഡുകളൂം").
ഷോക്ക് സെൻസിറ്റിവിറ്റി
പെട്ടെന്ന് സമ്മർദ്ദത്തിലാക്കുന്നപക്ഷം ഒരു രാസസയുക്തസ്ഫോടകവസ്തുവിന്റെ പൊട്ടിത്തെറിക്കാനുള്ള കഴിവിന്റെ താരതമ്യ അളവാണ് ഷോക്ക് സെൻസിറ്റിവിറ്റി (Shock sensitivity). explosive chemical compound. പ്രായോഗിക ആവശ്യത്തിനുള്ള ഒരു സ്ഫോടകവസ്തുവിന്റെ ഷോക്ക് സെൻസിറ്റിവിറ്റി അളക്കേണ്ടത് സുരക്ഷിതമായി സ്ഫോടകവസ്തു ഉപയോഗിക്കുന്നതിന് ഒഴിച്ചുകൂടാനാവാത്തതാണ്. ഇത് കണ്ടെത്താൻ പലതരം പരീക്ഷണങ്ങൾ നിലവിലുണ്ടെങ്കിലും റോട്ടർ ഇമ്പാക്ട് ടെസ്റ്റ് (Rotter Impact Test) ആണ് ആണ് ഏറ്റവും സാധാരണമായി ഉപയോഗിക്കുന്നത്. ഇതിൽ പരീക്ഷണഫലം FoI (Figure of Insensitivity) എന്ന അളവിലാണ് ലബിക്കുക. ജൂലിയസ് പീറ്റേഴ്‌സ് കെജി (Julius-Peters KG) എന്നൊരു ജർമൻ കമ്പനിയാണ് ഈ പരീക്ഷണങ്ങൾക്കുള്ള ഉപകരണങ്ങൾ നിർമ്മിക്കുന്നത്.
സെൻസിറ്റിവിറ്റികൾ വ്യാപകമായി വ്യത്യാസപ്പെട്ടിരിക്കുന്നു
നൈട്രജൻ ട്രൈഅയഡൈഡ് (nitrogen triiodide ) പോലുള്ള ചിലവസ്തുക്കൾ തൊട്ടാൽപ്പോലും പൊട്ടിത്തെറിക്കുന്നവ ആയതിനാൽ പരീക്ഷിക്കാൻ പോലും ആവുന്നതല്ല. നൈട്രോഗ്ലിസറിൻ, അസെറ്റോൺ പെറോക്സൈഡ് തുടങ്ങിയ ചില രാസവസ്തുക്കളാവട്ടെ ഷോക്കിനോട് വലിയ സെൻസിറ്റിവിറ്റി കാണിക്കുന്നതിനാൽ വലിയൊരു കുലുക്കത്താൽപ്പോലും പൊട്ടിത്തെറിക്കന്നതായതിനാൽ സുരക്ഷിതമായി ഒരിടത്തുനിന്നും മറ്റൊരിടത്തേക്ക് അവയുടെ ശുദ്ധരൂപത്തിൽ കൊണ്ടുപോകാനാവുന്നതല്ല. പരിചയമില്ലാത്തവരും ഭീകരരും പലപ്പോഴും ഉപയോഗിക്കുന്ന അസറ്റോൺ പെറോക്സൈഡ് അവർ മറ്റു സ്ഫോടകവസ്തുക്കൾ പൊട്ടിക്കനായിട്ട് ഉപയോഗിക്കുമ്പോൾ അതിന്റെ സെസിറ്റിവിറ്റിയെപ്പറ്റി ബോധ്യമില്ലാത്തതിനാൽ പലപ്പോഴും പരിക്കോ മരണമോ സംഭവിക്കാറുണ്ട്. നൈട്രോഗ്ലിസറിനെ ശക്തികുറയ്ക്കാൻ പലരീതികൾ ഉള്ളതിനാൽ വൈദ്യആവശ്യങ്ങൾക്കെല്ലാം അവയെ കൊണ്ടുപോകാൻ ആവും. ഇത് പലപ്പോഴും സെൻസിറ്റിവിറ്റി കുറഞ്ഞ ഡൈനമറ്റിനോടും ജെലിഗ്‌നൈറ്റിനോടുമെല്ലാം ഒപ്പം ഉപയോഗിക്കാറുണ്ട് വർഗ്ഗം:രസതന്ത്രം - അപൂർണ്ണലേഖനങ്ങൾ വർഗ്ഗം:സ്ഫോടകവസ്തുക്കൾ വർഗ്ഗം:രസതന്ത്രം
ആദ്യ ഫിത്ന
റാഷിദൂൻ ഖിലാഫത്തെ അട്ടിമറിച്ച് ഉമയ്യദ് ഖിലാഫത്ത് സ്ഥാപിക്കുന്നതിലേക്ക് നയിച്ച ഇസ്ലാമിക സമൂഹത്തിലെ ആദ്യത്തെ ആഭ്യന്തര യുദ്ധമായിരുന്നു ഒന്നാം ഫിത്‌ന. ആഭ്യന്തരയുദ്ധത്തിൽ നാലാമത്തെ റാഷിദൂൻ ഖലീഫ അലിയും വിമത ഗ്രൂപ്പുകളും തമ്മിലുള്ള മൂന്ന് പ്രധാന യുദ്ധങ്ങൾ ഉൾപ്പെടുന്നു.
ഒന്നാം ആഭ്യന്തരയുദ്ധത്തിന്റെ വേരുകൾ രണ്ടാം ഖലീഫയായ ഉമറിന്റെ കൊലപാതകത്തിൽ നിന്ന് കണ്ടെത്താനാകും. മുറിവുകളാൽ മരിക്കുന്നതിനുമുമ്പ്, ഉമർ ആറംഗ കൗൺസിൽ രൂപീകരിച്ചു, അത് ഒടുവിൽ ഉസ്മാനെ അടുത്ത ഖലീഫയായി തിരഞ്ഞെടുത്തു. ഉഥ്മാന്റെ ഖിലാഫത്തിന്റെ അവസാന വർഷങ്ങളിൽ, സ്വജനപക്ഷപാതം ആരോപിക്കപ്പെടുകയും ഒടുവിൽ 656-ൽ കലാപകാരികളാൽ കൊല്ലപ്പെടുകയും ചെയ്തു. ഉസ്മാന്റെ വധത്തിനു ശേഷം അലി നാലാം ഖലീഫയായി തിരഞ്ഞെടുക്കപ്പെട്ടു. അലിയെ സ്ഥാനഭ്രഷ്ടനാക്കാൻ ആയിഷയും തൽഹയും സുബൈറും അലിക്കെതിരെ കലാപം നടത്തി. 656 ഡിസംബറിൽ രണ്ടുപേരുംജമൽ യുദ്ധം ജമൽ യുദ്ധം നടത്തി, അതിൽ അലി വിജയിച്ചു. അതിനുശേഷം, സിറിയയുടെ നിലവിലെ ഗവർണർ മുആവിയ ഉസ്മാന്റെ മരണത്തിന് പ്രതികാരം ചെയ്യാൻ അലിക്കെതിരെ പ്രത്യക്ഷത്തിൽ യുദ്ധം പ്രഖ്യാപിച്ചു. 657 ജൂലൈയിൽ രണ്ട് വിഭാഗങ്ങളും തമ്മിൽ  സിഫിൻ യുദ്ധം നടത്തി. ഈ യുദ്ധം സ്തംഭനാവസ്ഥയിലും മധ്യസ്ഥതയ്ക്കുള്ള ആഹ്വാനത്തിലും അവസാനിച്ചു, അലിയെയും മുആവിയയെയും അവരുടെ അനുയായികളെയും അവിശ്വാസികളായി പ്രഖ്യാപിച്ച ഖവാരിജ്കൾ ഇത് നീരസിച്ചു. സിവിലിയന്മാർക്കെതിരായ ഖരിജുകളുടെ അക്രമത്തെത്തുടർന്ന്, നഹ്‌റവാൻ യുദ്ധത്തിൽ അലിയുടെ സൈന്യം അവരെ തകർത്തു. താമസിയാതെ, മുആവിയയും അംർ ഇബ്നു അൽ-ആസിന്റെ സഹായത്തോടെ ഈജിപ്തിന്റെ നിയന്ത്രണവും പിടിച്ചെടുത്തു.
661 -ൽ ഖരീജിത്ത് അബ്ദുറഹ്മാൻ ഇബ്നു മുൽജം അലിയെ വധിച്ചു. അലിയുടെ മരണശേഷം, അദ്ദേഹത്തിന്റെ അനന്തരാവകാശിയായ ഹസൻ ഖലീഫയായി തിരഞ്ഞെടുക്കപ്പെടുകയും താമസിയാതെ മുആവിയയുടെ ആക്രമണത്തിന് വിധേയനാവുകയും ചെയ്തു. മുആവിയയുടെ ഭരണം അംഗീകരിച്ചുകൊണ്ട് ഹസൻ ഒരു സമാധാന ഉടമ്പടി അവസാനിപ്പിച്ചു. രണ്ടാമത്തേത് ഉമയ്യദ് ഖിലാഫത്ത് സ്ഥാപിക്കുകയും അതിന്റെ ആദ്യ ഖലീഫയായി ഭരിക്കുകയും ചെയ്തു.
മനോഹര
ജാതക കഥകളിലൊന്നിലെ കിന്നരി (പകുതി സ്ത്രീ, പകുതി പക്ഷി) നായികയാണ് മനോഹര. സാധാരണയായി മനോഹരൻ, സുധാന രാജകുമാരൻ എന്നീ പേരുകളിൽ പരാമർശിക്കപ്പെടുന്നു. ഈ ഐതിഹ്യം ദിവ്യവദനത്തിൽ പ്രത്യക്ഷപ്പെടുന്നു, ബോറോബോഡൂരിലെ ശിലാഫലകങ്ങളാൽ രേഖപ്പെടുത്തപ്പെട്ടിരിക്കുന്നു.
ഈ കഥ മ്യാൻമർ, കംബോഡിയ,[3] തായ്‌ലൻഡ്, ലാവോസ്, ശ്രീലങ്ക, വടക്കൻ മലേഷ്യ, ഇന്തോനേഷ്യ എന്നിവിടങ്ങളിലെ നാടോടിക്കഥകളിൽ ഉൾപ്പെടുന്നു. എഡി 1450-1470 കാലഘട്ടത്തിൽ ചിയാങ്‌മായിയിലെ ഒരു ബുദ്ധ സന്യാസി/മുനി രചിച്ച പാലി പാഠമായ പന്നസ്ജാതകവും സുധനയുടെയും മനോഹരന്റെയും കഥ പറഞ്ഞു. ചൈനയിലും സമാനമായ നിരവധി പതിപ്പുകൾ ഉണ്ട് (ഇവിടെ ഇത് ചൈനീസ്: 悅意; പിൻയിൻ: Yuèyì എന്നറിയപ്പെടുന്നു), ജപ്പാൻ, കൊറിയ, വിയറ്റ്നാം, രാജകുമാരിയുടെയും കൗഹെർഡിന്റെയും ചൈനീസ് കഥ ഉൾപ്പെടെ. ഈ കഥകളിൽ, പറക്കാൻ കഴിയുന്ന ഏഴ് സ്ത്രീകൾ കുളിക്കാൻ ഭൂമിയിലേക്ക് ഇറങ്ങി. അവരിൽ ഏറ്റവും പ്രായം കുറഞ്ഞതും സുന്ദരിയുമായ ഒരു മനുഷ്യൻ പിടിക്കപ്പെട്ടു. പിന്നീട് ഒരു പുരുഷന്റെ ഭാര്യയായി (അവളുടെ തടവുകാരനോ അല്ലെങ്കിൽ കഥയിലെ നായകൻ രാജകുമാരനോ. ). പിന്നീടുള്ള കഥകളിൽ, നായിക പറക്കാനോ പക്ഷിയായി രൂപാന്തരപ്പെടാനോ അവളെ പ്രാപ്തയാക്കുന്ന ചില മാന്ത്രിക വസ്തുക്കൾ ധരിച്ച് പറന്നുപോയി. പറക്കുന്ന ഭാര്യയെ തേടി അന്വേഷണത്തിന് നായകനെ പ്രേരിപ്പിക്കുന്നു.
മുസ്ലിം എജ്യുക്കേഷണൽ സൊസൈറ്റി
ഇന്ത്യയിലെ മുസ്ലിം വിഭാഗത്തിലെ ‍, പ്രത്യേകിച്ച് കേരളമുസ്ലിംങ്ങളിലെ വിദ്യാഭ്യാസ ഉന്നമനം ലക്ഷ്യം വെച്ച് ഡോ.പി.കെ. അബ്ദുൾ ഗഫൂറിന്റെ നേതൃത്വത്തിൽ 1964-ൽ രൂപവൽകരിക്കപ്പെട്ട ഒരു സംഘടനയാണ്‌ മുസ്ലിം എജുക്കേഷനൽ സൊസൈറ്റി അഥവാ എം.ഇ.എസ്.
ചരിത്രം
1964-ൽ കോഴിക്കോട് വെച്ച് ഡോ. പി.കെ. അബ്ദുൽ ഗഫൂർ ആണ്‌ എം.ഇ.എസ്. സ്ഥാപിച്ചത്. 2007 ൽ ഡോ. ഗഫൂറിന്റെ മരണത്തെ തുടർന്ന് അദ്ദേഹത്തിന്റെ മകൻ പി.എ. ഫസൽ ഗഫൂർ എം.ഇ.എസിന്റെ അദ്ധ്യക്ഷനായി തിരഞ്ഞെടുക്കപ്പെട്ടു. കേരളത്തിലും ഇന്ത്യക്ക് പുറത്ത് ഗൾഫ് രാജ്യങ്ങളിലും എം.ഇ.എസിന്‌ വിവിധ വിദ്യാഭ്യാസ സ്ഥാപനങ്ങളുണ്ട്
വിവരണം
മുസ്ലീം സമൂഹത്തിന് പ്രാധാന്യം നൽകുമ്പോഴും മതേതരമൂല്യങ്ങളിൽ ഉറച്ചു നിൽക്കുകയും മറ്റു സമൂദായങ്ങൾക്ക് വിദ്യാഭ്യാസത്തിലും തൊഴിലിലും പ്രാധാന്യം നൽകി വരുന്നു. ഭാരതത്തിലെ ഏറ്റവും വലിയ വിദ്യാഭ്യാസ സ്ഥാപനമായ മുസ്ലീം എജ്യൂക്കേഷണൽ സൊസൈറ്റിക്ക് 20000 ലേറെ സജീവ അംഗങ്ങളുണ്ട്. 85000 ലധികം വിദ്യാർത്ഥികളും 15000 ത്തോളം ജീവനക്കാരുമുണ്ട്.
അവലംബം
വർഗ്ഗം:ഇന്ത്യയിലെ സംഘടനകൾ വർഗ്ഗം:മുസ്ലിം സംഘടനകൾ
കിം ജീ-വൂൺ
പ്രശസ്തനായ ഒരു കൊറിയൻ സംവിധായകനും തിരക്കഥാകൃത്തും ആണ് കിം ജീ-വൂൺ. നാടകസംവിധാനത്തിൽ ആണ് കിം തുടക്കമിട്ടതെങ്കിലും തന്റെ സിനിമയിലുള്ള കഴിവ് തിരിച്ചറിഞ്ഞ് സിനിമ മേഖലയിലേക്ക് പോവുകയായിരുന്നു.
പുറത്തേക്കുള്ള കണ്ണികൾ
വർഗ്ഗം:ഉത്തര കൊറിയൻ സ്വദേശികൾ വർഗ്ഗം:ചലച്ചിത്രസംവിധായകർ വർഗ്ഗം:നാടകകൃത്തുക്കൾ വർഗ്ഗം:തിരക്കഥാകൃത്തുകൾ
ദി യെല്ലോ ഡ്വാർഫ്
മാഡം ഡി ഓൾനോയിയുടെ ഒരു ഫ്രഞ്ച് സാഹിത്യ യക്ഷിക്കഥയാണ് ദി യെല്ലോ ഡ്വാർഫ് (ഫ്രഞ്ച്: Le Nain jaune). ആൻഡ്രൂ ലാങ് ഇത് ബ്ലൂ ഫെയറി ബുക്കിൽ ഉൾപ്പെടുത്തി.
സംഗ്രഹം
വിധവയായ ഒരു രാജ്ഞിയുടെ അതിസുന്ദരിയായ ഏക മകളെ അപഹരിച്ചു. അവളെ നേടാൻ കഴിയുമെന്ന് വിശ്വസിക്കാനാവാതെ രാജാക്കന്മാർ ലഭിക്കുന്നതിനായി മത്സരിച്ചു. തന്റെ മകൾ ഒരിക്കലും വിവാഹം കഴിക്കില്ല എന്ന അസ്വസ്ഥയായ രാജ്ഞി ഉപദേശത്തിനായി മരുഭൂമിയിലെ യക്ഷിയെ സന്ദർശിക്കാൻ പോയി. യക്ഷിയെ കാക്കുന്ന സിംഹങ്ങളിൽ നിന്ന് സ്വയം സംരക്ഷിക്കാൻ അവൾ ഒരു കേക്ക് ഉണ്ടാക്കി. പക്ഷേ അവൾക്ക് അത് നഷ്ടപ്പെട്ടു. ഒരു യെല്ലോ ഡ്വാർഫ് അവളെ രക്ഷിക്കാമെന്ന് വാഗ്ദാനം ചെയ്തു. അവൾ സമ്മതിച്ചു. പക്ഷേ ഡ്വാർഫ് തന്റെ മകൾ താമസിക്കുന്ന ദയനീയമായ വീട് കാണിച്ചപ്പോൾ അവൾ വളരെ രോഗബാധിതയായി.
വിഷമിച്ച മകൾ അതേ യക്ഷിയെ തേടി പോയി. ഡ്വാർഫ് അവളുടെ അമ്മ വാഗ്ദാനം ചെയ്ത കാര്യം അവളോട് പറഞ്ഞു. അത് നിരസിക്കാൻ അവൾ തയ്യാറായപ്പോൾ സിംഹങ്ങൾ എത്തി. അവൻ തന്നെ രക്ഷിക്കുമെങ്കിൽ അവൾ സമ്മതിച്ചു. കോട്ടയിൽ തിരിച്ചെത്തിയ അവൾ അസുഖബാധിതയായി. സ്വർണ്ണ ഖനികളുടെ രാജാവിനെ വിവാഹം കഴിക്കാൻ അവൾ സമ്മതിച്ചു. എന്നിരുന്നാലും, വിവാഹത്തിൽ, മരുഭൂമിയിലെ യക്ഷിയും മഞ്ഞ കുള്ളനും തടസ്സപ്പെടുത്തി. കുള്ളൻ രാജകുമാരിയെ എടുത്തുകൊണ്ടുപോയി, യക്ഷി രാജാവിനെ പ്രണയിച്ച് അവനെ കൊണ്ടുപോയി. യക്ഷി അവനെ ഒരു ഗുഹയിൽ ബന്ധിച്ച് ഒരു സുന്ദരിയായ സ്ത്രീയായി മാറി. പക്ഷേ അവളുടെ കാലുകൾക്ക് മാറ്റമില്ല, അവൾ ആരാണെന്ന് രാജാവിന് പറയാൻ കഴിഞ്ഞു. അവൾ അവനെ ചങ്ങലയിൽ ബന്ധിച്ചിരിക്കുന്നിടത്തോളം കാലം യക്ഷിയെ താൻ വെറുക്കുമെന്നും എന്നാൽ അവൾ അവനെ മോചിപ്പിച്ചാൽ അവളെ സ്നേഹിക്കുമെന്നും അവൻ അവളോട് പറഞ്ഞു. മരുഭൂമിയിലെ യക്ഷി അവനെ മോചിപ്പിച്ച് അവളുടെ കോട്ടയിലേക്ക് കൊണ്ടുവന്നു, രാജകുമാരി താമസിച്ചിരുന്ന കോട്ടയിൽ അവനെ താമസിപ്പിച്ചു. അവൾ അവരെ കാണുകയും രാജാവ് തന്നോട് അവിശ്വസ്തനാണെന്ന് ബോധ്യപ്പെടുകയും ചെയ്തു.
രാജാവിനെ കൂടുതൽ മനോഹരമായി സൂക്ഷിച്ചു, പക്ഷേ രക്ഷപ്പെടാൻ കഴിഞ്ഞില്ല. അവൻ കടലിൽ തന്റെ വിധി വിലപിച്ചു, ഒരു മത്സ്യകന്യക ഉപേക്ഷിച്ച് മന്ത്രവാദിയായ കടൽ അവന്റെ ശരീരം പോലെ കാണപ്പെടാൻ പുറകിലേക്ക് ഓടിയെത്തി അവനെ മോചിപ്പിച്ചു. രാജകുമാരിയുടെ വഴിയിൽ യുദ്ധം ചെയ്യാൻ അവൾ ഒരു വാൾ കൊടുത്തു.
കടൽക്ഷോഭത്താൽ ഫെയറി പൂർണ്ണമായും വഞ്ചിക്കപ്പെട്ടു. അവനെ പിന്തുടർന്നില്ല.